הוועדה לקידום מעמד האישה ולשוויון מגדרי, כנסת 20, פרוטוקול מספר 197, 2017-11-20 10:30

עאידה תומא סלימאן: בוקר טוב לכולן, בוקר טוב לנוכחים, חברי וחברות הכנסת, בוקר טוב.

עאידה תומא סלימאן: אני פותחת את הישיבה של הוועדה לקידום מעמד האישה ולשוויון מגדרי.

עאידה תומא סלימאן: היום ה-20.11.2017 ואנחנו נדון במסקנות הוועדה הציבורית לקידום נשים בשלטון המקומי.

עאידה תומא סלימאן: אבל לפני שאנחנו וגם תוך כדי מחכים למנכ"ל משרד הפנים, מר מרדכי כהן שיצטרף אלינו גם כן ומכבד אותנו בנוכחותו אני ארצה להתייחס לעוד משהו שקורה בימים האלה.

עאידה תומא סלימאן: כולם יודעים שבשבוע שעבר עסקנו בקמפיין Me Too וההשלכות שלו ויום אחרי.

עאידה תומא סלימאן: אחרי שהאישה חושפת, אחרי שהאישה מתלוננת ואיך אפשר שאנחנו כבית מחוקקים וגם כארגוני חברה אזרחית אשר שותפים בעשייה אפשר באמת לעזור ולחשוב.

עאידה תומא סלימאן: מצד שני אני יודעת שכל הנושא של הקמפיין הזה, ואמרתי את זה בשבוע שעבר, הציף הרבה נושאים ואנחנו הדגשנו שאם לא ניזהר באיך מטפלים בכל המהפכה הזו ובאומץ שיש לנשים זה עלול גם לסחוף אותנו למקומות של ריאקציה, של חזרה אחורה בכל המאבק שקשור בהטרדות מיניות.

עאידה תומא סלימאן: לצערי הרב, היום מתקיימת ישיבה בכנסת של ועדה נוספת שהיא ועדה מיוחדת, לא ועדה סטטוטורית, של הוועדה לצדק חלוקתי שהקריאה לישיבה או ההזמנה לישיבה התקיימה תחת הכותרת של טיפול בהטרדות מיניות, אכיפה ואני לא יודעת מה בפריפריה.

עאידה תומא סלימאן: שם מכובס לדיון שהכוונה האמיתית שלו יצאה לאור כאשר ידענו אחר כך מי המוזמנים ולאחר שהוסבר שבעצם הדיון הזה מתקיים על הטרדות מיניות על ידי צעירים ערבים לצעירות יהודיות.

עאידה תומא סלימאן: עכשיו עסקינו בהטרדות מיניות, מה שנקרא, ואיך שקראו לזה פעם, על רקע לאומי.

עאידה תומא סלימאן: אני חייבת להזהיר - אנחנו קיימנו בוועדה הזו דיון, בדיוק אותו דיון לפני כחצי שנה כאשר נשיאות הכנסת קיבלה הצעה לדיון מהיר שהגישו אותו חברי כנסת.

עאידה תומא סלימאן: נציגות המשטרה ישבו בדיון הזה והוכיחו בסטטיסטיקה של המשטרה, משטרת ישראל, שאני דווקא כל הזמן ביקורתית כלפיה, אבל באותו דיון הם השתמשו בסטטיסטיקה, הוכיחו שאין עלייה ומה עוד יותר שהתלונות שהגיעו מערים מעורבות לא היו תלונות כפי שתוארו.

עאידה תומא סלימאן: עכשיו אני רוצה להדגיש - לבי לכל אישה שמוטרדת מינית או שמותקפת מינית.

עאידה תומא סלימאן: אנחנו חושבים שמה שעובר על אישה כזו או נערה כזו הוא גיהנום והיא סובלת ואנחנו לא רוצות שישתמשו בסבל שלהן שוב כדי לשרת מטרות פוליטיות ומטרות גזעניות.

עאידה תומא סלימאן: כאשר ועדה בכנסת מזמינה דיון ומזמנת ארגון כמו להב"ה שהוא בכותרות עכשיו על הסתה גזענית ועל תקיפות זה אומר דרשני מהבית הזה וזה אומר שאנחנו חייבות להגיד, אל תשתמשו בנו שוב.

עאידה תומא סלימאן: אל תשתמשו בגוף שלנו שוב כדי להעביר מסרים פוליטיים.

עאידה תומא סלימאן: אנחנו יודעות להגן על עצמנו ואנחנו נאבקות והמקום של הדיון הזה הוא בסמכות של הוועדה לקידום מעמד האישה ולא כל מקום אחר אפילו בכנסת.

עאידה תומא סלימאן: אני אמרתי את זה אתמול ושלשום, אין מקום לדיון הזה.

עאידה תומא סלימאן: תודה רבה, לאה, אני מסכימה איתך.

עאידה תומא סלימאן: אני אמרתי את זה ואני מאוד שמחה שהרבה ח"כים וח"כיות גם כן אומרים את זה.

עאידה תומא סלימאן: אין מקום לדיון הזה, אני מקווה שהדיון הזה לא יתקיים בסופו של דבר או שיהיה חגיגה של קבוצה מנותקת מהדיון עצמו, מהנושא עצמו שהוא נושא מאוד כואב.

<קריאה: את יכולה לספר לנו מי יזם את הדיון ההוא?

עאידה תומא סלימאן: זה ביוזמת יושב ראש הוועדה, חבר הכנסת מיקי זוהר.

לאה פדידה: גברתי היושבת ראש אני באמת רוצה לחזק אותך.

לאה פדידה: אני חושבת שאמרנו את זה גם בישיבה הקודמת, להטרדה אין צבע, אין עדה, ההפרדה הזאת היא הפרדה מלאכותית, הפרדה מגמתית.

לאה פדידה: אני חברה בוועדה הזאת ואמרתי שאם זה לא יורד מסדר היום אני לא נכנסת לוועדה ואישה באשר היא היא אישה ואנחנו צריכים לדון עליה בצורה כזו ואני מקווה מאוד שהבית הזה יידע לכבד ומצטרפת לקריאה שלך שהישיבה הזאת אכן לא תתקיים.

עאידה תומא סלימאן: תודה רבה חברת הכנסת לאה פדידה.

עאידה תומא סלימאן: אני מאוד שמחתי לראות שהרבה חברי כנסת וחברות כנסת הבינו שזה שימוש, בעיני לא הייתי אפילו מכבסת את המילים שלי, שימוש בזוי בנושא מאוד חשוב.

עאידה תומא סלימאן: אנחנו היום מטרתנו זה הצגת טיוטת ההמלצות או דוח הוועדה לקידום נשים בשלטון המקומי.

עאידה תומא סלימאן: אני לא מפרידה בין הנושאים ואני חושבת שזה הכל קשור.

עאידה תומא סלימאן: אי אפשר לקדם את מעמד האישה מבלי להסתכל על כל המקומות וכל הספרות שהנשים נמצאות בהן ופועלות בהן ואפילו להסתכל איפה שהן לא נמצאות.

עאידה תומא סלימאן: לפעמים עדיף להסתכל איפה שהן לא נמצאות כדי לשים את היד על המחלה ולנסות לרפא אותה.

עאידה תומא סלימאן: כולנו יודעות שהזירה של השלטון המקומי היא זירה מאוד גועשת והיא זירה שנוגעת לחיי היום יום של כלל אזרחי ואזרחיות המדינה.

עאידה תומא סלימאן: השלטון המקומי הוא אולי הסוכן של השלטון המרכזי בסיפוק הרבה מהשירותים החיוניים ביותר.

עאידה תומא סלימאן: הוא גם הדרך שבה מתקשר האזרח הפשוט עם השלטון המרכזי, עם הממשלה, כדי להעביר את הדרישות ואת הרצונות ואת הבקשות של אזרחים ואזרחיות.

עאידה תומא סלימאן: בלטו בשנים האחרונות והיו הרבה דיונים סביב הנושא הזה.

עאידה תומא סלימאן: בלטה החולשה של ייצוג נשים בתוך השלטון המקומי.

עאידה תומא סלימאן: אני מאוד שמחתי כשידעתי שמשרד הפנים יזם הקמת ועדה כזו שתבחן מקרוב איפה או מה המצב של הנשים בתוך השלטון המקומי ואיך אפשר בעצם לקדם את הנשים.

עאידה תומא סלימאן: אנחנו תיכף נשמע את ההמלצות שהיו לוועדה, ואני רק רוצה להגיד שאנחנו צריכות לזכור שאנחנו כמעט או שנה או שנה ומשהו, חודשיים, מלפני בחירות חדשות - - - פחות משנה, 11 חודשים לפני הבחירות הבאות לשלטון המקומי אשר יתקיימו פעם ראשונה בצל החוק החדש שחוקקה הוועדה הזו על ייצוג נשים שמעודד ייצוג נשים.

עאידה תומא סלימאן: פעם ראשונה הבחירות האלה יתקיימו והחוק אומר בצורה מאוד ברורה שרשימות אשר יצליחו להכניס נשים, אחת מתוך שלוש נשים בכל רשימה, אישה מתוך שלושה חברים במועצה תקבל הרשימה עידוד תקציבי.

עאידה תומא סלימאן: אני חייבת להגיד בצניעות רבה שהייתי מאחורי ההצעת חוק הזו לפני שנכנסתי לכנסת והובלתי את קואליציית הארגונים האזרחיים אשר דחפו למען הצעה זו.

עאידה תומא סלימאן: בהתחלה הצעת החוק שלנו דיברה על ענישה לרשימות אשר לא כוללות נשים.

עאידה תומא סלימאן: אני לא צריכה להסביר למה היה בלתי אפשרי להעביר הצעת חוק שמדברת על ענישה לרשימות, תיכף נשמע שיש רשימות שלמות גם בכנסת וגם בשלטון המקומי שלא מאפשרות ייצוג של נשים בכלל.

עאידה תומא סלימאן: ובנוסף לכך, כנראה תמיד יותר מושך לרשימות ולמתמודדים פיצוי כספי מאשר הענישה.

עאידה תומא סלימאן: אנחנו חשבנו שזו זכות שכל מי עובר עליה ולא מקיים אותה צריך להענש ולא סוג של משהו שבא מטוב לב שצריך לצ'פר עליו.

עאידה תומא סלימאן: אבל הכנסת החליטה מה שהחליטה והחוק היום אומר שאפשר שרשימות היום יתעודדו להכניס נשים.

עאידה תומא סלימאן: אני הייתי רוצה לראות הבנה מלאה יותר לחשיבות של נשים בתוך הרשימות ולייצוג של נשים, במיוחד בשלטון המקומי, הסובל מהרבה בעיות שהייתי חושבת שנשים היו יכולות לעזור בהן.

עאידה תומא סלימאן: אני רק אספר משהו ככה קל על הבוקר.

עאידה תומא סלימאן: יש לי חברה טובה שהייתה שנים חברת מועצה, מהראשונות באוכלוסייה הערבית, חברת מועצה מקומית.

עאידה תומא סלימאן: והיא אמרה שכל הזמן מדברים, למה לך להכנס לזה, פוליטיקה ובמיוחד פוליטיקה מקומית היא מאוד מלוכלכלת, למה לך להכנס?

עאידה תומא סלימאן: והיא הייתה אומרת, ידוע עלינו הנשים שאנחנו הכי טובות בניקיון.

עאידה תומא סלימאן: אז אני אכנס לשם כדי לנקות.

עאידה תומא סלימאן: אני חושבת שהגיע הזמן לחשוב אחרת ובאמת לאמץ גישה כזו.

עאידה תומא סלימאן: היום איתנו צוות דיי מכובד ממשרד הפנים, נמצאת איתנו גם ליזי דלריצ'ה, יו"ר הוועדה לקידום נשים בשלטון מקומי ואני מבינה, גברתי, שזו לישי משעלי מלשכת המנכ"ל שתציג את ההמלצות.

עאידה תומא סלימאן: בבקשה.

<ליזי דלריצ'ה: קודם כל אני רוצה להודות בכלל שקיים דיון כזה ובנושא של ההמלצות של הוועדה אני חושבת שככל שנשכיל להבין שזה שוויון מגדרי ולא בהכרח מעמד האישה, שמדובר על שוויון ומבינים שאיפה שיש גם גברים וגם נשים שחיים ביחד בשוויון ההצלחות הן ללא היכר גדולות יותר וזה מה שעושה את החברה טובה יותר וזה מה שעושה את הרשויות המקומיות טובות יותר והנקודה היא השוויון המגדרי.

<ליזי דלריצ'ה: אנחנו 50%, ולכן אנחנו צריכים להיות בכל מקום שבו מקבלים את ההחלטות.

<ליזי דלריצ'ה: בגדול הגישה שלנו חולקה לשלושה - - -

עאידה תומא סלימאן: למרות שלא צריך לפחד להגיד שזה כן מדובר בזכויות נשים.

עאידה תומא סלימאן: כי הן כבר קיבלו את כל השוויון שבעולם.

<ליזי דלריצ'ה: חברת הכנסת, את יכולה להגיד איך שאת מבינה.

<ליזי דלריצ'ה: אני מאוד חשוב לי להגיד שכשהגברים יבינו שזה לא משהו שמאיים עליהם, לא תרבותית ולא מסורתית - - -

עאידה תומא סלימאן: זהו, אנחנו כאילו מנסים להרגיע אותם.

<ליזי דלריצ'ה: אני לא מתנצלת אני פשוט חושבת - - -אני לא מנסה להרגיע אותם, אני מכירה אותם.

<ליזי דלריצ'ה: אני פשוט חושבת שזה נכון יותר ההבנה החברתית, הכלכלית, כל ההבנות המקצועיות לזה שאיפה שיש ניהול משותף ולא משנה מספר אחד או מספר שתיים, ככל שיהיה שוויון ככה החברה תהיה טובה יותר בכל ההיבטים, ומשם אני באה, זה לא איזה עליונות של מישהו אחד על מישהו אחר.

<ליזי דלריצ'ה: זה אחד.

<ליזי דלריצ'ה: לגבי הטריטוריות, השטחים שלקחנו על עצמנו אז דיברנו על השלטון המקומי ברמת נבחרות ציבור וראשי רשויות נשים, שראינו שראש רשות יש רק 6 מתוך 257.

<ליזי דלריצ'ה: וכל מי שהגיעה להיות ראש רשות הגיעה מתוך היותה חברת מועצה ופעילה - - -

עאידה תומא סלימאן: ברוך הבא מר מרדכי כהן, מנכ"ל משרד הפנים.

עאידה תומא סלימאן: אני מבינה שסתיו עיכבה אותך בדיון אצלה.

<מרדכי כהן: כן.

עאידה תומא סלימאן: בסדר.

<ליזי דלריצ'ה: אוקיי אז אני ברשותך, תודה רבה.

<ליזי דלריצ'ה: אני חוזרת רגע בכמה משפטים על הפתיח שלי.

<ליזי דלריצ'ה: אני רוצה להודות למשרד הפנים ששם את זה על סדר היום ואני מודה למרדכי כהן שממשיך להוביל את זה.

<ליזי דלריצ'ה: אנחנו כאן נציג את ההמלצות, תיכף לישי תציג את הפרטים.

<ליזי דלריצ'ה: אני רוצה ברמת המאקרו להגיד את התפיסת עולם שהנחתה את כולנו.

<ליזי דלריצ'ה: היו חברים בוועדה, חברים רבים, שהמוטו שלנו היה לשוויון מגדרי שבמקום שבו גם גברים וגם נשים נעלים התוצאות תהיינה טובות יותר.

<ליזי דלריצ'ה: לקחנו את כל הנושא הזה וחילקנו לשלושה חלקים.

<ליזי דלריצ'ה: השלטון המקומי שזה ראשי רשויות וחברות מועצה.

<ליזי דלריצ'ה: שם ראינו שזה בדרך כלל זה מתחיל בלהיות חברת מועצה ופעילה חברתית ופוליטית.

<ליזי דלריצ'ה: שתיים זה כל העובדות הבכירות בתוך הרשויות המקומיות ושלוש זה הקהילה עצמה.

<ליזי דלריצ'ה: מודל קהילה שעובד לקידום נשים ובהעצמת נשים ובהדרכות וכל מה שצריך.

<ליזי דלריצ'ה: ברמות שלקחנו זה קודם כל ברמת השקיפות, ברמת המידע.

<ליזי דלריצ'ה: אם לא נדע את המצב לא נוכל לטפל בו, לא נוכל לעקוב אחר שינויים, זה נושא ראשון ששמנו לנו על סדר היום.

<ליזי דלריצ'ה: הנושא השני זה רגולציות - המלצות לרגולציה שבאמצעותה אפשר יהיה לתקן את זה מהר יותר ודבר שלישי זה באמצעות תמריצים, הדרכות ותמיכות.

<ליזי דלריצ'ה: זה שלושה מישורים שבחרנו.

<ליזי דלריצ'ה: ואני אבקש מלישי, קודם כל להגיד לך באמת תודה רבה על העבודה יוצאת הדופן שלך, של כל החברים בוועדה, זאת הייתה ועדה שעבדה המון המון זמן והתכנסה אחת לחודש-חודשיים, חולקנו לתתי ועדות, כל אחד לקח על עצמו נישה אחרת ועשינו את העבודה.

עאידה תומא סלימאן: לפני לישי אני חושבת שהמנכ"ל ירצה להתייחס.

<מרדכי כהן: אולי אחרי לישי.

עאידה תומא סלימאן: אוקיי, מצויין, אז בבקשה לישי.

<לישי משעלי: תודה.

<לישי משעלי: רק גילוי נאות, אני אגיד שאני כבר לא עובדת משרד הפנים, אני יצאתי לחל"ת ואני שמחה שקוראים לי לדגל להגיע, בטח להציג את המסקנות של הוועדה שלנו.

<לישי משעלי: אז בעצם כפי שיו"ר הוועדה, ליזי דלריצ'ה, אמרה אנחנו כן עסקנו על המנעד גם המלצות שעסקו בנבחרות ציבור וכלה ב"סיביל סרבנט" בעובדות הרשויות המקומיות והתאגידים העירוניים וכלה כמובן בקהילה כי הבנו שנשים צומחות לתפקידים בכירים וכמובן לפוליטיקה דרך עשייה קהילתית, דרך התנדבות, דרך פעילות קהילתית וזה חלק, גם אם זה לא במנדט הישיר של משרד הפנים עדיין זה לחלוטין במנדט של ראשי הרשויות ומשם אנחנו נתחיל.

<לישי משעלי: במדיניות ציבורית בוחנים את התופעה הבלתי רצויה והתופעה הבלתי רצויה בהקשר שלנו זה בעצם שתיים.

<לישי משעלי: קודם כל חסר של נשים בזירה הציבורית, בזירה הציבורית כפי שבמעגלים שציירתי.

<לישי משעלי: וכמובן, הדבר השני שהוא נגזרת מזה שנשים לא משתתפות בקבלת ההחלטות בפלטפורמות של קבל ההחלטות גם העדר שוויוניות בתקצוב המגדרי.

<לישי משעלי: התופעה יש לה כמה רגליים, כמה בעיות יש לתופעה הזאת, גם העדר מידע, ולכן כמו שליזי ציינה אחת ההמלצות המובהקות והראשונות זה בעצם יצירה של מסד נתונים לגבי כל הפלטפורמות שציינו, מנשים בפוליטיקה, נבחרות ציבור וראשי רשויות אבל זה יותר קל וכלה בכמה עובדות ציבור יש בדרגים הבכירים - מה שנקרא התפקידים הסטטוטורים ברשויות המקומיות.

<לישי משעלי: יש פה גם כמובן בעיות של נורמות לא ראויות - - -

עאידה תומא סלימאן: אני רציתי לשאול אם גם בכל העניין בתכנית ואני הבנתי שאתם בדקתם גם עמדות בכירות.

עאידה תומא סלימאן: עניין היועצות - בדקתם אותו?

<לישי משעלי: היועצות כן הייתה לזה התייחסות והגיעו נציגות של היועצות לקידום מעמד האישה.

<לישי משעלי: הייתה נציגה של המשרד לשוויון חברתי של הרשות לקידום מעמד האישה, היא כל הזמן התחלפה כי הייתה שם תחלופה בשעתו.

<לישי משעלי: כן התייחסנו לזה אבל בסוף ההמלצה היא של משרד הפנים לטובת העניין הזה צריך להכנס לדיאלוג מול המשרד לשוויון חברתי כי המנדט של התוכן של היועצות לקידום מעמד האישה זה תחת המשרד לשוויון חברתי.

עאידה תומא סלימאן: כן, התוכן נכון, אבל המינוי, ואני כבר היו לי התכתבויות עם המשרד בנושא הזה והייתה ישיבה גם עם המשרד, המינוי והבדיקה אם ראש המועצה ממלא את החוק בזה שהוא ממנה יועצת זה האחריות שלכם, של המשרד ושל השר באופן אישי אפילו.

<ליזי דלריצ'ה: אם נמשיך לסקור זה כתוב בהמלצות גם.

<לישי משעלי: אבל מבחינתנו זה חלק מהתפקידים שצריך לבחון במצבת כוח האדם שכרגע דיברנו עליה.

<לישי משעלי: בהמלצה שנוגעת לשקיפות הנתונים בכלל זה חלק מהאג'נדה שצריכה גם כן להבדק.

עאידה תומא סלימאן: אוקיי.

עאידה תומא סלימאן: כלומר במילים אחרות מסד הנתונים הזה לא קיים מבחינת היועצות ואני יודעת כי אנחנו ניסינו להשיג את המידע הזה ולא קיים ואני חושבת - - - אוקיי, את אומרת שזה בהמלצות.

<לישי משעלי: אבל גברתי היו"ר, מסד נתונים לא קיים נקודה, לא רק לגבי היועצות, וזו המלצה משמעותית שמשרד הפנים - - -

עאידה תומא סלימאן: ברור, אבל לפחות אני יודעת - - -

<ליזי דלריצ'ה: הפקידים הבכירים זה אישה או גבר והדירקטורים זה אישה או גבר, גם את המידע הזה לא קיים.

עאידה תומא סלימאן: בסדר אבל אין שום דבר בחוק שאומר שצריך לעקוב על מינויים בדירקטריונים, אבל בעניין היועצות יש חקיקה מאוד ברורה שאומרת שחלפה שנה וראש המועצה לא מינה יועצת לשר יש את האפשרות למנות באופן אישי, חובה אפילו על השר.

עאידה תומא סלימאן: זה דבר שאנחנו כבר הערנו עליו כמה פעמים.

עאידה תומא סלימאן: אני התכתבתי עם המשרד בנושא, עם השר עצמו ולצערי - - - זאת אומרת שאתם חייבים לפי החוק לעשות את המעקב כדי להכנס לתמונה איפה שזה לא מתקיים, אז זה משהו אחר.

עאידה תומא סלימאן: בבקשה.

<לישי משעלי: לשאלתך לגבי התכנים של היועצת זה מהמשרד לשוויון חברתי.

<לישי משעלי: בעניין הנורמות זה go without saying, אנחנו מכירים את החברה הישראלית, יש נורמות לא ראויות, כמה נשים צריכות להיות ודאי וודאי בקהילות סגורות, דרך חקיקה מתאימה, אכיפה יעילה וכמובן תמריצים.

<לישי משעלי: אני אכנס לנתונים.

<לישי משעלי: הנתונים שהיינו צריכים ממש לשבת ולקודד.

<לישי משעלי: חברת עדליה סייעה לנו גם בכתיבה של הדוח וגם באיסוף הנתונים כפי שציינו, כפי שליזי אמרה, ההמלצה הראשונה היא קודם כל שיהיה מסד נתונים.

<לישי משעלי: אז אלה נתונים מ-2013, זה נבחן על ידי 113 רשויות מקומיות.

<לישי משעלי: אם אתם רואים את ההיקף אחוז השיעור של נשים כנבחרות ציבור ברשויות המקומיות, אם זה בכלל הארצי זה 13%, ללא הרשויות החרדיות והערביות כ-20%.

<לישי משעלי: עוד בחנו את המיקום של הנשים ברשימה - - -

עאידה תומא סלימאן: אתם לא הפרדתם את הנתונים בין חרדיות לערביות?

עאידה תומא סלימאן: כי אני יודעת שהמצב הוא לא דומה.

עאידה תומא סלימאן: המצב הוא לא דומה וזה היה מבליט דווקא עובדה שבאוכלוסייה הערבית זה לא המצב.

עאידה תומא סלימאן: אני לא אומרת את זה כדי- - - כאילו הפרדה גם תצביע על החולשה הרבה שנמצאת באוכלוסייה הערבית, עד כמה שידוע לי היום רק 9 חברות מועצה קיימות, למרות שהתחלנו את הקדנציה ב-12.

עאידה תומא סלימאן: אבל בחרדיות עד כמה שידוע לי אין.

<מזל שאול: יש היום 98 רשויות שאין ייצוג נשים בכלל.

<קריאה: במועצות אזוריות ברובן אין ייצוג נשים בכלל.

<מזל שאול: 80% מהן הן רשויות ערביות ו-20% יהודיות, זה הנתונים.

עמיר פרץ: גברתי היושבת ראש אני מצטער שיצאתי לדקה אז אני לא יודע אם - - - עלו.

עאידה תומא סלימאן: היא עדיין מציגה אבל בסדר, בבקשה, אולי תרצה לשאול שאלה.

עמיר פרץ: גברתי היושבת ראש, הייתי בהחלט - - - אני באמת שמח על שאנחנו מתמקדים בעיקר בתפקידי הנבחרות בשלטון המקומי ואני חושב שמי שמצפה לתשתית צמיחה של נבחרות בשלטון המקומי צריך קודם כל לשאול את השאלה: א' - מה אחוז הנשים שעובדות ברשויות בכלל.

עמיר פרץ: דבר שני, מה אחוז הנשים שמשמשות כמנהלי אגפים, מה אחוז הנשים - - -

עאידה תומא סלימאן: זה יגיע תיכף.

<לישי משעלי: זה בדיוק השקפים הבאים.

עמיר פרץ: תאגידים מי - - - מי המנהלות, לא הנבחרים - - -

<ליזי דלריצ'ה: גם המנכ"ליות.

עמיר פרץ: - - - גברתי, המנכ"ל פה, אז מראש בגלל שזה המנכ"ל הזה אני אהיה הרבה יותר אדיב - - - אני יודע איזה עבודה טובה הוא עושה.

עמיר פרץ: אבל אני אומר עוד פעם שלא נתמקד רק בחלוקה של הדריקטוריונים וכו' שזה שאלות פוליטיות שאנחנו צריכים לראות איך להתמודד איתם.

עמיר פרץ: אנחנו צריכים לראות איך הצמיחה הטבעית מהתשתית המקצועית שנוצרת ואני אומר לכם בכל מקום שאתם נותנים הזדמנות מקצועית לאישה, היא מממשת אותה בצורה טובה ואחר כך גם הופכת לאחת הדמויות המבוקשות בעיר.

עמיר פרץ: להיות חברת מועצת עיר, חברת הנהלה.

עמיר פרץ: זה הרבה יותר משמעותי שנבחן את עצמך מלמטה למעלה.

עאידה תומא סלימאן: אני חושבת שאלה שאלות מאוד חשובות והערה מאוד חשובה אבל בואו ניתן להציג את ההמלצות ואת הממצאים ואחר כך נפתח את הדיון, בבקשה.

<לישי משעלי: בחנו כאן, לצורך העניין אמרנו שיש הרבה ועדות ברשות המקומית והוועדת ליבה זו ועדת הכספים ובחנו כאן כמה נשים בכלל משתתפות בוועדת הכספים.

<לישי משעלי: אז כפי שאתם רואים כמות הנשים היא 30% והנתונים האלה הם מ-2016, רק כרבע מהרשויות המקומיות שבחנו - - -

עאידה תומא סלימאן: 30% מכלל הנוכחות?

<לישי משעלי: כן, כן, יש בהם רק אישה אחת כפי שציינו.

<לישי משעלי: יש רק שש נשים - - -

עמיר פרץ: את עדיין מדברת רק על נבחרות.

עאידה תומא סלימאן: בינתיים.

<לישי משעלי: רק על נבחרות, זה השקפים של הנבחרות.

<לישי משעלי: הנה השקפים כפי שחבר הכנסת ביקש.

<לישי משעלי: זה בעצם התפקידים הסטטוטוריים שבחנו אותם, ואם תשימו לב מנכ"ליות יש 11%, יועצות משפטיות 23%, בחינוך 37%, מחלקת הרווחה זה לא תפקיד סטטוטורי אבל יש כ-50% שהם נשים, 56% זה לא כאן זה אני בדקתי, גזבריות 14%, אני מקווה שעניתי לשאלתך.

<לישי משעלי: נשים בתאגידים העירוניים – גם פה מיפינו את התאגידים העירוניים.

<לישי משעלי: בצבע סגול זה המלכ"רים וזה התפקידים יותר כחינוך, רווחה ובריאות.

<לישי משעלי: והחברות הכלכליות שזה הכחול.

<לישי משעלי: יש שם הלימה מאוד מאוד ברורה בין המצב הסוציואקונומי של הרשות לבין הייצוג של נשים בתפקידים הבכירים בתאגידים העירוניים ובחברות הכלכליות.

יעל גרמן: לא בדיוק.

יעל גרמן: ב-3 ו-10 יש אותו דבר.

עאידה תומא סלימאן: מעניין שבשני הקטבים זה נראה אותו דבר.

יעל גרמן: זאת לא הלימה, תופעה.

<לישי משעלי: יש יותר מתנ"סים, ממה שנאמר לי כאן, יושב כאן איתי פלומבו, סגן מנהל האגף לתאגידים עירוניים, ולכן במתנ"סים יש יותר נשים- - -

לאה פדידה: סליחה, את יודעת כמה יושבות ראש אנחנו, אני יושבת ראש - - - מתנ"ס בכל הארץ.

<לישי משעלי: לא, זה בדיוק העניין, זו בדיוק התשובה, שיש יותר נשים במתנ"סים - - -

עאידה תומא סלימאן: לא, היא מתכוונת שאין הרבה.

עאידה תומא סלימאן: היא מתכוונת שאין הרבה נשים - - -

לאה פדידה: יושבות ראש דירקטוריון בקושי חמש בכל הארץ.

<לישי משעלי: אבל חברות.

<איתי פלומבו ויסמן: מדובר על חברות בדירקטוריון יש ייצוג יתר- - -

לאה פדידה: בוא נדבר על יושבות ראש.

<איתי פלומבו ויסמן: לא, בסדר גמור.

לאה פדידה: זה בכל הארץ.

לאה פדידה: אני הייתי אחת מתוך חמש.

<לישי משעלי: טוב אני אגש ל- - -

עאידה תומא סלימאן: כמובן בתוך הפילוחים האלה צריך ללכת על יושב ראש, תפקיד של יושב ראש תאגיד זה היה מחדד גם את התמונה עוד יותר.

<איתי פלומבו ויסמן: אני רוצה להגיב.

<איתי פלומבו ויסמן: במסגרת ההמלצות של הדוח אנחנו בהחלט נלך לעולם של שקיפות גם בתפקידים הספציפיים.

<איתי פלומבו ויסמן: יושבי ראש, מנכ"ליות של תאגידים עירוניים, אנחנו כרגע בתהליך של עבודה בתוך המשרד בשביל לייצר את מסד הנתונים הראשון הזה.

<איתי פלומבו ויסמן: כרגע אנחנו עדיין לא בפוזיציה הזאת.

לאה פדידה: בוא אני אגיד לך משהו.

לאה פדידה: האופי שנבחר התאגיד העירוני לפחות של המתנ"ס זה נציגות של החוגים.

לאה פדידה: ברור מאליו שאנחנו כנשים נהייה יותר שם וזה כואב שאנחנו רוב נשים בדירקטוריון והיושבי ראש רובם גברים.

לאה פדידה: לכן זו סוגייה ששווה מחשבה.

עאידה תומא סלימאן: כן.

עאידה תומא סלימאן: זה כמו בשאר - - - גם רוב העובדות בתוך המועצות המקומיות הן נשים אבל בעמדות הבכירות ראינו מה המצב.

עאידה תומא סלימאן: בבקשה.

<לישי משעלי: אז זה בעצם ההמלצות שנוגעות לייצוג נשים.

<לישי משעלי: אז לגבי הייצוג נשים כפי שליזי ציינה, לגבי הנושא של שקיפות, יצירת מסד נתונים לגבי כל הנשים בכל הזירות שעליהן דיברנו, אם זה לגבי הנשים בזירות של נבחרות הציבור, כמה נבחרות ציבור, באיזה ועדות הן יושבות.

<לישי משעלי: ראשות רשויות זה הרבה יותר פשוט אבל זה חלק מהמסד.

<לישי משעלי: וכמובן כ"סיביל סרבנט" כנשים מנהלות מקצועיות בכירות ברשויות המקומיות כמו שציינתי לגבי התפקידים הבכירים.

<לישי משעלי: האגף לתאגידים עירוניים שגם כן ירכז את כל התפקידים הבכירים של נשים בתאגידים העירוניים וכמובן הנבחרות ציבור, הדירקטורים בתאגידים העירוניים.

<לישי משעלי: כפי שיו"ר הוועדה, חברת הכנסת עאידה תומא סלימאן, ציינה בבחירות הקרובות אנחנו בוחנים לראשונה את התקנות שעוסקות במימון בחירות.

<לישי משעלי: אנחנו בוועדה ביקשנו לשנות ולהוסיף את התמריצים אבל כרגע זה ייבחן כמובן אחרי הבחירות המוניציפליות הקרובות.

<לישי משעלי: אנחנו בוועדה דיברנו על העלאת היקף המועמדות לתפקידים, גם לרוץ לבחירות לרשימות המוניציפליות וכמובן לעמוד בראש מפלגה, דיברנו על להקים קרן למימון, קרן שתעודד נשים לרוץ לפוליטיקה.

<לישי משעלי: זו כמובן קרן מקצועית לפי נושאים שתמדד, אם זה לאסטרטגיה, לתקשורת וכן הלאה - - -

עאידה תומא סלימאן: לישי, הפסקה קטנה, בבקשה מר מרדכי.

<מרדכי כהן: ברשות

<מרדכי כהן: כם אני רוצה להיות מאוד ממוקד ודווקא להתחיל מהדברים של חבר הכנסת עמיר פרץ.

<מרדכי כהן: מאוד פשוט לשר אחרי שהוא מינה ועדה כזאת היה להטיל את כובד המשקל של המלצות ועדה לדרג הנבחר.

<מרדכי כהן: למה?

<מרדכי כהן: תמיד אחר כך הוא יכול לבוא ולומר, זאת זירה פוליטית, כמה אני יכול באמת להשפיע עליה.

<מרדכי כהן: יש אפיונים לחברה החרדית, יש אפיונים לחברה הערבית, זה לא בדיוק דברים שתלויים ברגולטור.

<מרדכי כהן: ואז הדיון היה מוסט לעולם מאוד פוליטי שמאוד קשה לשלוט בו.

<מרדכי כהן: כולנו היינו מרוצים כי הייתה ועדה, היא עשתה הרבה כותרות, המליצה לעודד את זה בצורה הזאת והזאת והרבה לא היה קורה.

<מרדכי כהן: לא שזה לא אתגר אמיתי של החברה הישראלית אבל אני רוצה לשתף אתכם איך נעשו הדברים.

<מרדכי כהן: שבאו עם ההמלצה לשר לא לשבת בחיבוק ידיים ולאמץ את המודל של ועדה דומה שהייתה במדינה אז הוא מייד הסכים ומונתה הוועדה.

<מרדכי כהן: בקרוב אני מאמין שהוועדה כבר קיימה את כל הדיונים שלה רק תסכם את הפורמלי, תחתום על הדוח ותעביר את זה לשר הפנים ואז השר יידרש להחליט איזה המלצות הוא מאמץ והיכן להטיל את כובד משקלו.

<מרדכי כהן: אז אני אומר כבר מראש עכשיו לוועדה שכצוות מקצועי במשרד אנחנו נמליץ לשר לא ללכת למקום הקל ולהתמודד עם האתגרים היותר קשים שהוועדה העלתה ולזה אני רוצה להתייחס.

<מרדכי כהן: לשים כרגע בצד את הדרג הנבחר, לא כי הוא לא חשוב, אבל יש עליו פחות שליטה.

<מרדכי כהן: לשים אותו כרגע בצד.

<מרדכי כהן: נבחרות ציבור, ראשי רשויות נשים, לא מתעלם מהבעיה אני שם את זה לרגע בצד.

<מרדכי כהן: מה כן משרד הפנים ומה אנחנו נמליץ לשר לאמץ.

<מרדכי כהן: אני מתחיל ממה שקשור ממש במינויים הישירים של השר.

<מרדכי כהן: יושב פה יהודה זמרת, היועץ המשפטי של משרד הפנים.

<מרדכי כהן: אחד זה להגביר באופן מאוד משמעותי את המשקל של נשים במינויי השר לתפקידים שהם לא מכרז, לא ועדת איתור, לא התפקידים המקצועיים לא במשרד ולא ברשויות המקומיות.

<מרדכי כהן: למשל, אני אתן לכם דוגמה.

<מרדכי כהן: שר הפנים ממנה חברים ויושבי ראש ועדות גיאוגרפיות.

<מרדכי כהן: לכאורה כל האירוע הזה יכול לחלוף - - -

תמר זנדברג: ועדות שיפוט אתה מתכוון?

<מרדכי כהן: כן הוועדות המוכרות, שינויי גבולות לחלוקת הכנסות.

<מרדכי כהן: פה שר הפנים באמצעות ועדות איתור ממנה ממוני מחוזות.

<מרדכי כהן: זה לא מכרז זה ועדות איתור.

<מרדכי כהן: אחת ההמלצות שאנחנו נמליץ לשר, וכבר הלשכה המשפטית שלנו עושה את זה בהקפדה.

<מרדכי כהן: אנחנו נמליץ למדוד את זה ולהגיע לתוצאות כמותיות לזה שעל כל המהלך הזה יהיה פיקוח והשר יטה את כל כובד משקלו כך שגם אם לא באבחת חרב אנחנו יכולים להגיע לתוצאות של ברגע אחד 50%/50% לעשות תהליך מדידה ברור ולהראות התקדמות מאוד משמעותית במגמה הזאת.

<מרדכי כהן: אני אומר לכם, אני הכי פתוח, היום אנחנו מסתכלים על משרד הפנים יש לנו ממונת מחוז אחת אישה.

<מרדכי כהן: ממונת מחוז ירושלים, לילי פייטו.

<מרדכי כהן: ויש ששה מנהלי מחוזות.

<מרדכי כהן: סביר להניח שאם היינו נשארים - - -

תמר זנדברג: את כל הנשים במשרד אתם מכירים בשם.

עאידה תומא סלימאן: זה מעיד על המצב, תמר.

<מרדכי כהן: סביר להניח שאם היינו נשארים עם המצב הזה הייתה ביקורת מוצדקת חריפה.

<מרדכי כהן: האם אנחנו במציאות המושלמת?

<מרדכי כהן: לא.

<מרדכי כהן: היום בעצם יש לנו שתי ממונות מחוז, שתי נשים וארבעה גברים.

<מרדכי כהן: ברור שהמצב האידיאלי היה שזה יהיה מחצית.

<מרדכי כהן: יש ששה מחוזות למשרד הפנים אבל חלה התקדמות.

<מרדכי כהן: לזה אני מתכוון שאנחנו נצטרך להיות במעקב אחרי זה.

<מרדכי כהן: אותו דבר הוועדות הגיאוגרפיות כולל החברות ומינויים נוספים של שר.

<מרדכי כהן: זאת משימה אחת שאנחנו נרצה להמליץ לשר לא להשאיר אותה בשוליים, לעשות עליה מעקב, פיקוח, בקרה כדי להגיע לתוצאה יותר משמעותית.

<מרדכי כהן: הדבר השני זה ברשויות המקומיות עצמן לאור הנתונים שעלו.

<מרדכי כהן: כיום, וזה לא סוד, כשרואים בולטות בתחומי החינוך זה מעוות את התמונה.

<מרדכי כהן: כי מכוון שתחום החינוך הוא נשי במובן הזה שיותר נשים עוסקות בתחום החינוך אז הן יותר משתלבות בתפקידים גם ברשויות המקומיות ואז כשאוספים את הנתונים לא על פי פילוח נראה כאילו ברשויות המקומיות יש תפקידי ניהול, בין אם הם זוטרים או בכירים, נשים.

<מרדכי כהן: אז ההמלצה שלנו היא לא לאפשר למציאות הזאת להתקיים ולייצר מסד נתונים שיטתי שיוזן באופן קבוע בכדי שפעם אחת נדע בצורה מדוייקת את כל הפילוחים - לאורך כל שכבות העובדים ברשות המקומית עד לדרג הבכיר ביותר כולל תפקידים סטטוטורים.

<מרדכי כהן: ישבנו לטובת העניין הזה כי לא רצינו להשאר עם אמירות בעלמא.

<מרדכי כהן: ישבנו בעניין הזה גם עם פורום המועצות האזוריות וגם עם מרכז שלטון מקומי והחלטנו, מכוון שאנחנו גם תלויים בהם לצערי הרב, האינפורמציה הזאת לא נמצאת בלחיצת כפתור אפילו לא במשרד הפנים.

<מרדכי כהן: כי חברי מועצה משתנים, בעלי תפקידים בתאגידים העירוניים משתנים וכו' וכו'.

<מרדכי כהן: החלטנו שאנחנו יוצאים למהלך משותף כדיי לייצר מסד נתונים זמין, מעודכן באופן קבוע יחד עם השלטון המקומי.

<מרדכי כהן: אחרי שיהיה לנו את המסד הנתונים הזה ההמלצה הבאה שלנו במשרד לשר תהיה לבנות תכנית עבודה סדורה עם יעדים, עם לוחות זמנים כדי להראות התקדמות באותו פילוח מאוד בעייתי בדגש על תפקידים בכירים.

<מרדכי כהן: שזה אומר, גזברים, יועצים משפטיים, מהנדסים.

<מרדכי כהן: לטובת העניין הזה אנחנו מעבר לפיקוח ולבקרה אנחנו גם רוצים ליצור תמריץ.

<מרדכי כהן: מה שמשרד הפנים עשה, אני מעדכן את הוועדה, לא מספיק, אנחנו נרצה להגדיל את זה.

<מרדכי כהן: לא רק להסתפק בלכוון את הרשות המקומית להגיע לתוצאות האלה באמצעות זה שאנחנו נתערב אופן שהתפקידים האלה - - - זאת אומרת נהייה מאוד אקטיבים.

<מרדכי כהן: נדרוש על ידי הנציגים שלנו שנמצאים בוועדות האלה שאכן מי שמגיע לישורת האחרונה זה נשים ושזה נשקל בכובד ראש והאוטומט היא לא בחירת גברים.

<מרדכי כהן: מעבר לזה שאנחנו רגולטור ונעשה את כל המאמצים באמצעות הנציגים שלנו או מי מטעמנו, נפעל גם בצורה הרכה.

<מרדכי כהן: אנחנו השקנו תכנית מאוד גדולה שנקראת צוערים לשלטון המקומי שהיא אמורה לייצר את הקדטים, את העתודה לתפקידי מפתח בשלטון המקומי.

<מרדכי כהן: שם אנחנו מקפידים מראש שיהיה משקל זהה לנשים ולגברים ולמי שמגיע - -

תמר זנדברג: יש באמת?

<מרדכי כהן: - - כן.

<מרדכי כהן: הקפדנו על שלושה דברים: נשים, גברים וייצוג הולם לערבים עם העדפה מתקנת לערבים - - - מה שעשינו, קבענו בתכנית הצוערים/צוערות שלנו שבמקומות הרלוונטיים כמו אוניברסיטת חיפה, טכניון, אנחנו נגיע ליעד של 50% צוערים ערבים, הרבה מעבר למשקל באוכלוסייה ו-50% נשים.

<מרדכי כהן: זה יעד מאוד יומרני שהצבנו לעצמנו ואנחנו מאוד קרובים אליו.

<מרדכי כהן: זאת תהיה העתודה לתפקידי מפתח בשלטון המקומי למי שמכיר את זה יש לנו כבר צוערים וצוערות שהשתלבו במחלקות המובילות: הנדסה, גזברות וכו'.

<מרדכי כהן: אז ניסינו לתקוף את הבעיה גם מלמטה ולא רק להתערב כרגולטור אלא גם להצמיח את האופציה לכאלה שיהיו מועמדים לתפקידים האלה.

<מרדכי כהן: הדבר הנוסף זה תאגידים עירוניים.

<מרדכי כהן: פה אני אומר, ואני אומר את זה לצערי הרב, זה עולם שלם שההיקף פעילות שלו הולך וגדל למימדי ענק.

<מרדכי כהן: אני אומר את זה כמשרד פנים.

<מרדכי כהן: זה כבר לא מה שאנחנו מכירים.

<מרדכי כהן: תאגידים שמספקים שירותים בתחומים רכים: חינוך, רווחה, דברים מהסוג הזה.

<מרדכי כהן: זה הפך להיות המנוע הכלכלי הגדול ביותר של הרשויות המקומיות.

<מרדכי כהן: תאגידים שמגיעים להיקפים של למעלה ממיליארד ₪.

<מרדכי כהן: ושם, התרבות הזאת שגם ככה היא חלשה ברשות המקומית היא יותר חריפה בתאגידים העירוניים כי האוריינטציה שם היא כלכלית-ניהולית ולכאורה ושלא בצדק מנווטים לשם כאילו את מי שבא עם הניסיון הרלוונטי.

<מרדכי כהן: לא סתם איתי יושב פה.

<מרדכי כהן: זו עוד המלצה שאנחנו נמליץ לשר, להסתער על העולם הזה של תאגידים עירוניים ובאמצעות אגף תאגידים עירוניים והאופן שבו אנחנו משבצים את הוועדות שקולטים את בעלי התפקידים כולל מנכ"לים לתאגידים עירוניים אנחנו נוביל מהלך להגדלת מספר נשים בתאגידים.

<מרדכי כהן: שם יהיה לנו יותר קשה בנבחרות, במי שראש הרשות ממנה כדרג נבחר בדירקטוריון של התאגידים העירוניים.

<מרדכי כהן: לא סתם עמיר העיר את ההערה הזאת.

<מרדכי כהן: פה השליטה שלנו היא פחות גדולה.

<מרדכי כהן: בסופו של דבר אנחנו מוצאים את עצמנו בכל מקום שראש הרשות ממנה נציגי ציבור או מחברי המועצה לצערנו הרב בגופים שהם יותר עם אוריינטציה ניהולית, כלכלית, פיתוח אורבני, שם אנחנו מוצאים פחות נשים.

<מרדכי כהן: כמובן שהטענה היא לא מקובלת עלינו שיש פחות מועמדות ויש פחות ניסיון רלוונטי.

<מרדכי כהן: אנחנו יכולים יותר להשפיע בתפקידים המקצועיים - מנכ"לים ובעלי תפקידים אחרים בתאגידים העירוניים.

<מרדכי כהן: הדבר הנוסף שאנחנו לוקחים על עצמנו כמשרד פנים, ואני התחייבתי ליושבת ראש הוועדה, ואנחנו נעשה את זה, אנחנו ננתח את תקציב משרד הפנים בפרמטרים המגדריים אבל לא בפירוט שאתם דרשתם פה בוועדה.

<מרדכי כהן: אתם דרשתם שכל תקציב משרד הפנים עד השורה האחרונה שלו, התקציב המפורט, ינותח מגדרי ואני הסברתי שאנחנו לא יודעים לעשות את זה.

<מרדכי כהן: לא במשרד ואנחנו לא יודעים להנחות את הרשויות המקומיות לעשות את זה.

<מרדכי כהן: אנחנו יודעים לעשות את זה בדברים הקשים: כוח אדם או תקציב ייעודי.

<מרדכי כהן: אני לא יודע לנתח תאורה בתקציב מגדרי ופסולת בתקציב מגדרי.

<מרדכי כהן: זה נראה לי גם - אני לא רוצה לזלזל כי יש מי שחושב שזה נכון אבל אני לא יודע לעשות את זה - - -

עאידה תומא סלימאן: אני הצעתי בזמנו אפילו להתחיל עם פיילוט.

עאידה תומא סלימאן: אני יודעת שצריך ללמוד את התהליך וצריך לפתח את הכלים.

עאידה תומא סלימאן: ואני יודעת שזה יותר קשה וזה אחד הדברים שדנו בהם, יותר קשה כשמדובר על שירותים מסוג זה.

עאידה תומא סלימאן: אבל אפשר להתחיל עם פיילוט של 10-15-20 רשויות מקומיות- - -

<מרדכי כהן: אנחנו הולכים לעשות את זה.

<מרדכי כהן: את ביקשת את זה - - -

עאידה תומא סלימאן: אני ביקשתי ואני מבינה שזה יתקיים.

<מרדכי כהן: את ביקשת את זה ואנחנו נתחיל עם פיילוט כזה גם לתמהיל של רשויות מקומיות - - -

<קריאה: כמה רשויות?

<מרדכי כהן: נקח תמהיל של רשויות מקומיות ונעשה את הניתוח הזה, תמהיל סביר, זה לא יכול להיות עשרות.

<מרדכי כהן: זה צריך להיות מועצות אזוריות, עיריות, מועצות מקומיות, שיהיה בפריסה - - -

עאידה תומא סלימאן: ערבים יהודים, גדולים קטנים, ככה שזה יהיה זה ההצעה הייתה.

<מרדכי כהן: דבר אחרון שאני רוצה לומר – למשרד הפנים יש מערכת של מפעמים שזאת המערכת לא הרגולטורית הרכה, זה מרכזי הדרכה, ליווי והכשרה.

<מרדכי כהן: גם אותה אנחנו נרתום להמלצות שאמרתי קודם ולא נסתפק בכלים היותר התערבותיים אלא נלווה את הרשויות המקומיות בלעודד, לתמרץ, להכשיר, ללוות את הרשויות המקומיות בהקשר הזה של קידום נשים.

<מרדכי כהן: כבר המערכת הזו קיבלה את ההנחיה ולתכנית העבודה 18 אנחנו צריכים להראות תכנית מפורטת.

עאידה תומא סלימאן: אני רק רוצה לשאול בעניין תקצוב מגדרי.

עאידה תומא סלימאן: אנחנו כבר כמעט שנה מדברים על זה.

עאידה תומא סלימאן: הייתי רוצה לדעת טווח זמן מתי זה יתחיל לרוץ.

עאידה תומא סלימאן: כי היה לנו הניסיון בלהכשיר את הצוותים שמכינים את התקציבים ברשויות המקומיות וזה לא בוצע בסוף ההכשרה הזאת.

עאידה תומא סלימאן: מתי אנחנו מתחילים את זה?

<מרדכי כהן: בשנת העבודה ה-18, לתכנית העבודה של משרד הפנים 18, תבחר אותה קבוצת רשויות מקומיות ואותו תמהיל ונתחיל בניתוח.

<מרדכי כהן: אני אומר מראש, הוא לא יהיה בשכבות שאתם ביקשתם.

<מרדכי כהן: בשכבות הראשונות שאמרתי שאנחנו מסוגלים לעשות.

עאידה תומא סלימאן: בסדר, רק שנתחיל להזיז את התהליך אני חושבת שזה מצויין.

לאה פדידה: כשאתם במשרד הפנים אחרי ועדה קרואה ממנים ראש רשות, כמה נשים - - -

<מרדכי כהן: לשמחתי הרבה אנחנו מודדים את עצמנו בלהגיע למצב של אפס ועדות ממונות.

<מרדכי כהן: זה ההישג הגדול.

<מרדכי כהן: אז היום יש ועדה ממונה אחת בתל מונד.

<קריאה: רק אחת נשארה?

<מרדכי כהן: אחת.

<מרדכי כהן: - - - למחוא כפיים ולהגיד, הגיע הזמן שהשלטון המרכזי - - -

עאידה תומא סלימאן: אני חייבת להגיד - - -

לאה פדידה: שהיה ירוחם זה היה מצנע, מתי - - -

<מרדכי כהן: אני לא רוצה לא נשים ולא גברים, לא רוצה ועדות ממונות בכלל.

עאידה תומא סלימאן: לצערי הרב, כאשר יש ראשי רשויות - -

לאה פדידה: מתי שמתם אישה אחרי ועדה קרואה?

עאידה תומא סלימאן: - - כאשר יש ראשי רשויות כאשר מתנהלת נגדם חקירה אולי הגיע הזמן גם כן בכל זאת.

עאידה תומא סלימאן: חבר הכנסת נחמן שי, בבקשה.

<מרדכי כהן: יש שתי מועצות תעשייתיות, אחת אישה, אחד גבר.

<מרדכי כהן: שתיים.

נחמן שי: תודה רבה.

נחמן שי: אני קודם כל שמח על המאמץ הזה של קידום נשים בשלטון המקומי אבל אני מוכרח ניסיון מראייה חטופה, אני לא עיינתי בזה לעומק יתר על המידה שאני לא רואה איך זה הולך לקרות.

נחמן שי: כלומר, איך המצב הנוכחי ישתנה בעתיד.

נחמן שי: יש פה נתונים, גם הנתונים כמובן לא משביעי רצון.

נחמן שי: בצד הנבחר יותר קשה למשרד לעשות כי זה מה שהציבור רוצה, פחות או יותר, אבל אולי אפשר לדאוג לייצוג ברשימות, מדברים על זה כל הזמן.

נחמן שי: הדבר השני, יש מקומות שכן אפשר לדחוף קדימה נשים כדי שהן ישתלבו בתפקידים בכירים.

נחמן שי: אם זה בתאגידים, אם זה בתפקידים ברשויות.

נחמן שי: אני לא רואה את זה קורה.

נחמן שי: אז אני מה שאני רוצה לשאול זה איך תתחולל המהפכה הזאת שהיא כל כך חיונית, כל כך נדרשת וכל כך נכונה וזה מוזר שאנחנו צריכים לשוב ולדבר עליה כל כך הרבה.

נחמן שי: את זה אני לא רואה.

נחמן שי: אני רואה פה סקירות, אני רואה פה איזה קרן שאני לא מבין איך היא תעבוד, האם היא תעודד באמת נשים להתמודד.

נחמן שי: אני מדבר על זה כרגע ברמה הארצית לממן גם מועמדים לבכירות, לפריימריז וכדומה, גם זה דבר מאוד רגיש - - -

<מרדכי כהן: לא, לא, קח את החוברת, שים אותה בצד.

<מרדכי כהן: תקשיב למה שאני אומר, אני מאוד קונקרטי.

<מרדכי כהן: ברגע שהדוח ייצא, אני לא יכול להתערב בדוח, הוועדה ישבה, עיינה ופגשה, ייצא הדוח.

<מרדכי כהן: אני שיתפתי את הוועדה במה אנחנו כדרג מקצועי הולכים להמליץ לשר הפנים.

<מרדכי כהן: אנחנו הולכים להמליץ לשר הפנים על מספר פעולות מאוד קונקרטיות.

<מרדכי כהן: משרד הפנים יגבש תכנית עבודה עם יעדים ולוחות זמנים - - -

נחמן שי: שכרגע אין לכם אותה.

<מרדכי כהן: לא, שאין לנו אותה.

נחמן שי: אז זהו, אז התחושה שלי הייתה נכונה.

נחמן שי: זאת אומרת, אנחנו כרגע עוד בשלב המקדמי של כל התהליך.

<מרדכי כהן: כי כל הסיפור היה כזה – המדינה עשתה תהליך מאוד דומה עם ועדה - - - והמליצו לשר הפנים לעשות משהו דומה.

<מרדכי כהן: שר הפנים הקים את הוועדה.

<מרדכי כהן: הוועדה קיבלה מנדט מאוד רחב, ניתחה את הבעיה, הלכה גם לנבחרות ציבור, גם למה שקורה בתאגידים וכו' והציגה תמונה וכיווני המלצות.

<מרדכי כהן: אני לא רוצה להשאיר את זה בצורה הזאת.

<מרדכי כהן: אני רוצה לבוא לשר ולהיות מאוד קונקרטי.

<מרדכי כהן: לבוא לשר ולהגיד לו תשמע, עכשיו על מה כן משרד הפנים יכול להשפיע.

<מרדכי כהן: הוא יכול להגדיל את מספר המנכ"ליות בתאגידים העירוניים, הוא יכול להגדיל את מספר העובדות הבכירות בתאגידים - - -

נחמן שי: בצורה שרירותית לקבוע ש-x, אחוז מסויים או מספר מסויים צריך ל- - -

<מרדכי כהן: זה מה שאמרתי.

<מרדכי כהן: אנחנו נמליץ שתהיה תכנית עבודה עם יעדים מאוד ברורים - - -

נחמן שי: זה בידיכם בלבד או שאתם תצטרכו לעבור אחר כך עוד משרדים ועוד רשויות בגלל שכל אחד בדרג ישים לכם איזה מכשול קטן כדי שזה לא ייצא לפועל.

<מרדכי כהן: אני אמרתי מה בידינו ומה לא בידינו.

<מרדכי כהן: אנחנו רוצים להצטמצם להמלצות שבסופו של דבר משרד הפנים יכול להשפיע עליהן, זה בתחום האחריות שלו, באמצעות כלים שהם קיימים היום.

<מרדכי כהן: למשל, איתי שיושב פה עכשיו מתאגידים עירוניים כשממנים מנכ"ל לחברה לתאגיד עירוני יש נציג של משרד הפנים, נציג של הרשות המקומית ועוד מנכ"ל של חברה אחרת.

<מרדכי כהן: ברגע שהנציג שלנו יידע שיש תכנית עבודה שצריך להגיע ליעד מסויים אז המערכת תכוון לכך ותפוקח כך שהמספרים ילכו ויעלו.

<מרדכי כהן: אותו דבר עם בעלי תפקידים סטטוטוריים ברשויות המקומיות.

<מרדכי כהן: אני אומר מראש, לא נוכל לשים יעד שתוך זמן לא סביר, שנה, המציאות תשתנה ל-50/50.

<מרדכי כהן: צריך לפרוס את זה לכמה שנים בצורה סבירה כדי לא להיות תלויים רק בתהליך הזה.

<מרדכי כהן: תיארתי גם מה עשינו בצוערים בשלטון המקומי שזאת עתודה שכבר יצרנו אותה שוויונית.

נחמן שי: אני מקבל את הדברים שלך, אני חושב שהם חשובים.

נחמן שי: אל תתנו לעצמכם יותר מדיי שנים קדימה בגלל שאין לנו זמן לחכות וכבר היינו שם ונשים לא הופיעו אתמול והפיגור בתחום הזה הוא גדול מאוד.

נחמן שי: תסגרו את זה בתקופה קצרה ותראו שאולי לא תגיעו ל-100% שאתם רוצים אבל אם תגיעו ל-80 או ל-70 יהיה לזה ערך עצום.

נחמן שי: תודה.

עאידה תומא סלימאן: תודה.

עאידה תומא סלימאן: אני אבקש לרכז את כל השאלות אם יהיו שאלות או הערות כדי שתגיבו עליהם בסוף אחרת אנחנו לא נגיע לכלל הדוברים והדוברות.

עאידה תומא סלימאן: חברת הכנסת לאה פדידה אני מבינה שיש לך מה להתייחס.

לאה פדידה: כמי שהייתה 18 שנה נבחרת ציבור בשלטון המקומי עד לפני כ-27 יום אז זה דבר שמאוד מאוד קרוב ללבי.

לאה פדידה: לא יתכן, יש משהו אבסורדי, כי אנחנו הנשים יודעות טוב מאוד בשלטון המקומי מה צריך להיות.

לאה פדידה: מהמיקום של תחנת האוטובוס, החינוך, איפה צריך להיות פח האשפה ומה צריכה להיות המדיניות העירונית הכוללת, אם מבחינת המדיניות הסביבתית, בינוי והכל.

לאה פדידה: בידינו וחכמתנו בהכל ואנחנו עדיין 13%.

לאה פדידה: יש פה בעיה מהותית.

לאה פדידה: אני תמיד הייתי צוחקת שאני במקצוע היחידי, אני קוראת לו מקצוע כי למרות שזה בהתנדבות מלאה חברת מועצת עיר הייתי צריכה להוציא הון על בייביסיטר כדי לבוא ולשרת את הציבור ולשבת במליאת מועצת העיר וגם - - -

<ליזי דלריצ'ה: אבל פה לפחות זה שוויוני, גם הגברים בהתנדבות.

לאה פדידה: כן.

לאה פדידה: וללמוד חומרים וגם להגיע מוכנה וערוכה ולשמור על פרנסתי ועל עוד דברים אחרים.

לאה פדידה: אני חושבת שיותר מאשר שאנחנו צריכות להיות שם המדינה צריכה לרצות נשים בשלטון המקומי.

<מרדכי כהן: את מודעת לזה שהסוגייה שאת מעלה עכשיו תקועה פה בבית הזה.

<מרדכי כהן: שר הפנים הפעיל את כל כובד משקלו בכדי שיהיה תגמול לחברי מועצה מתוך ידיעה שזה ישרת בעיקר נשים וצעירים שהם אלה הסובלים ביותר ולא מגיעים וזה תקוע היום במשאבים.

<מרדכי כהן: הרי יושב ראש ועדת הפנים של הכנסת מעוניין לקדם את המהלך הזה.

<מרדכי כהן: שר הפנים תמך במהלך הזה, זה תקוע בדיונים מול האוצר על המשאבים שיועמדו לתגמול הזה.

<מלי פולישוק: זה בגלל שהרשויות המקומיות היושב ראש שלהן מסרב לשאת - - -

עאידה תומא סלימאן: סליחה, אתם כולכם נכנסים לדברים של חברת הכנסת.

לאה פדידה: אז אני באמת חוזרת על זה יותר ממה שאנחנו צריכות להיות שם באמת המדינה צריכה שנהייה שם.

לאה פדידה: כי באמת יש לנו את הידע וראייה כוללת ודברים נוספים.

לאה פדידה: במקום שאין אז צריך לתקן ועד שהחוק הזה באמת יהיה ופה אנחנו באמת זהות, גברים ונשים כאחד, קרן לא מספיקה.

לאה פדידה: יש שני דברים שמלחיצים נשים מאשר להתמודד: אחד זה ביטחון כלכלי, במיוחד מהפריפריה.

לאה פדידה: נשים קשה להן להתמודד, זה הרבה כסף להתמודד.

לאה פדידה: אני התמודדתי ואני יודעת מה זה להתמודד, זה סכומים של כסף להוציא שלא ידעתי אם הם יחזרו הבייתה הכספים האלה.

לאה פדידה: והדבר השני זה באמת נטוורקינג ויכולת לעשות עבודה ביחד.

לאה פדידה: אני מאוד שמחה שחברות - - - בארץ ויושבות פה גם חברת הכנסת תמר זנדברג ומלי שבאמת גם סייעו לי במהלך התפקיד כחברת מועצת עיר ואנחנו יודעות לעשות נטוורקינג ולתגבר אחת את השנייה ועמותת כ"ן.

לאה פדידה: אבל זה צריך להיות ממוסד.

<קריאה: ועמותת פנים חדשות בבקשה.

לאה פדידה: לא נעזרתי בכם.

לאה פדידה: כחברת מועצת עיר אני אומרת את מה שעשיתי.

עאידה תומא סלימאן: אוקיי פרסומות הסתיימו, נא לחזור לדיון.

לאה פדידה: אני רוצה לסיים.

לאה פדידה: יש מה שנקרא שעד שנעמוד על הרגליים לבד ועד שנצליח לא להיות רק 13% זה מטורף ב-2017 אנחנו צריכים למקד את זה לא בממצאים שאנחנו יודעים ויודעות אלא באיך אנחנו מתקנים את זה.

לאה פדידה: ויש לי רק שאלה אחרונה כדי שתוכלנו לענות - אתם אומרים ש-13% נבחרו ב-2013, כמה נשים בסך הכל התמודדו זו שאלה חשובה.

עאידה תומא סלימאן: זאת שאלה חשובה שאני לא יודעת אם יש - - -

לאה פדידה: כי מי שלא קונה כרטיס לוטו לא תמיד ואנחנו צריכים לעודד נשים לצאת החוצה ולהתמודד.

עאידה תומא סלימאן: לא, דווקא אפשר לדעת.

עאידה תומא סלימאן: אני עדיין זוכרת בניתוח שעשינו כשעוד הייתי מנכ"לית נשים - - -

<איתי פלומבו ויסמן: של מועמדים מכל מיני רשימות - - -

עאידה תומא סלימאן: מפרסמים את הרשימות אחרי תקופת הבחירות אפשר - - -

<איתי פלומבו ויסמן: אנחנו מפרסמים מי שנבחר.

<איתי פלומבו ויסמן: את המועמדים שהגישו בכל מיני - - - אנחנו לא מפרסמים - - -

לאה פדידה: יושבת הראש, לגבי החוק שעשיתם, אישה במקום שלוש זה גבולי לחלוטין - - -

עאידה תומא סלימאן: אני חייבת להגיד שזה לא רק גבולי, החוק איך שהוא נעשה למשל לא משרת נשים ערביות כי רוב הרשימות שמתמודדות באוכלוסייה הערבית מקבלים או אחד או שניים.

תמר זנדברג: גם ביהודי.

עאידה תומא סלימאן: בסדר, בסדר, אבל בכל זאת.

לאה פדידה: אישה שממוקמת במקום 3, 70% שלא תכנס.

לאה פדידה: ואחרי מקום 3 היא לא תכנס בכלל.

<מרדכי כהן: לאמץ את התגמול לחברי מועצה, זה אחד החסמים.

<מרדכי כהן: זה נרגע אין לחץ יותר.

עאידה תומא סלימאן: אני מבינה שלא ניתחתם כמה סגנים וסגניות בשכר.

עאידה תומא סלימאן: אני חושבת שזה גם נתון מאוד חשוב שאתם יכולים לעשות את זה, זה נמצא אצלכם במידע אתם רק צריכים לבדוק את זה ואני חושבת שזה מאוד חשוב.

עאידה תומא סלימאן: חבר הכנסת עמיר פרץ.

עמיר פרץ: גברתי היושבת ראש, ראשית אני באמת רוצה להודות למנכ"ל שהגיע יחד עם הצוותים של נציגי הממשלה.

עמיר פרץ: אני מכיר את המנכ"ל, את הרקע החברתי שלו, את הצמיחה שלו ואני יודע עד כמה הוא רגיש לנושאים האלה ואני מאוד מקווה שהתכניות אכן ימומשו ויגיעו לכדי ביצוע.

עמיר פרץ: אני רוצה לחלק את העניין לשניים.

עמיר פרץ: סוגיית הנבחרים זו סוגייה אחת ואני לא חושב שמשרד ממשלתי יכול לעסוק בקידום נבחרים, זה לא נראה לי.

עמיר פרץ: אז השר שישלוט יקדם את הנבחרים למפלגה שלו.

עמיר פרץ: זה לא הגיוני בעיניי בכלל שמשרדים ממשלתיים יתחילו להקים כל מיני גופים שהם ישפיעו על קידום נבחרים כי לא יקח הרבה זמן עד שעאידה סלימאן תקרא להם ותגיד, מה זה הפוליטיזציה הזאת, איך השתמשתם בכסף בצורה כזאת.

עמיר פרץ: לכן אני מציע שלגבי קידום נבחרות אם מישהו מהגורמים כאן רוצה להשפיע צריך להיות קמפיין ציבורי שמדבר לנשים ביישובים, להגיד להם אל תצביעו למפלגות שאין בהם נשים, נקודה.

עמיר פרץ: ואז מי שמרכיב רשימה אומר סליחה, אני צריך אישה כי אחרת יש פה קמפיין נייטרלי שהוא לא קשור למצב שיפור פני העיר, לא למצב החינוך בעירייה, קמפיין נייטרלי לחלוטין.

עמיר פרץ: ואני אומר לכם שזה יכול לעבוד יפה מאוד לרכז משאבים בעניין הזה.

עמיר פרץ: אני בטוח שכל הקבוצות שנמצאות כאן, כוח נשי ונשים עושות שלום וכל הקבוצות זה חלק מקמפיין אחד גדול בתחומים מאוד גדולים.

עמיר פרץ: אבל בעניין הקונקרטי של נשים בשלטון המקומי לדעתי ההשפעה תהייה יותר גדולה.

עמיר פרץ: אני מוכרח לומר שאני יותר מתרגש לשמוע שיש יושבת ראש מועצה תעשייתית.

עמיר פרץ: זה מרגש אותי עצם העובדה שמועצה תעשייתית זה איפכא מסתברא לאישה, איך הגיעה אישה והנה הגיעה, הגיעה אישה.

עמיר פרץ: וההשפעה שלה על מה שיקרה בתעשייה והאיפיון של התעשייה הרבה יותר גדולה מאשר אם היא הייתה חברת מועצת עיר במקום כלשהו.

עמיר פרץ: לכן אני דווקא כן חושב שאנחנו צריכים לייחס חשיבות רבה ולשם יש לנו יכולות להוסיף סעיפים שמחייבים את משרדי הממשלה, את משרד הפנים שהוא חייב להקפיד שמנהלי תאגידים או מרמה של מנהלי אגפים בתוך העיריות שהייצוג של הנשים יהיה הרבה יותר גדול.

עמיר פרץ: מנהלת אגף חינוך בעירייה משפיעה יותר על מה יקרה בעיר הזאת יותר מאשר חברת מועצה שממונה על החינוך.

עמיר פרץ: חברת המועצה שממונה על החינוך היא יכולה לקבוע הרבה מאוד דברים אבל בסופו של דבר מי שחי את חיי היום יום.

עמיר פרץ: ולכן אני חושב, גברתי היושבת ראש, שאנחנו צריכים לעודד, ועצם הדיון הזה הוא תרומה מאוד גדולה לעידוד מפלגות לשים נשים ברשימות שלהן, אבל אנחנו צריכים לנסות ולחפש איך אוחזים את השור בקרניו.

עמיר פרץ: ההצעות שהציע כאן מרדכי לגבי התאגידים, לגבי פעולות נוספות עם - - - טובות.

עמיר פרץ: אנחנו צריכים לתת לו את הסיוע בדרכי חקיקה שמחייבים אותו להאיץ את הדברים ולקבוע לוחות זמנים.

עמיר פרץ: תודה.

עאידה תומא סלימאן: תודה רבה.

עאידה תומא סלימאן: חברת הכנסת יעל גרמן.

יעל גרמן: כמובן קודם כל אני ממש מודה לך על הדיון.

יעל גרמן: דיון מאוד מאוד חשוב במיוחד לאור העובדה שאנחנו פחות משנה לפני הבחירות המוניציפליות.

יעל גרמן: אני רוצה להיות קונקרטית ולהעלות פה שני רעיונות.

יעל גרמן: אנחנו באמת רואים שלמעשה מרבית העובדים במועצות המקומיות הן עובדות, למעלה מ-60%.

יעל גרמן: אבל מעט מאוד נמצאות בעמדות מפתח.

יעל גרמן: ואני מציעה שככלל אופן הנחייה, חוזר מנכ"ל או בכל דרך אחרת תהיה חובה שבכל ועדות הבחירה, ועדות כוח האדם תהיה אישה.

יעל גרמן: היום מה שקורה זה שבוועדות הבחירה של כוח אדם לא בהכרח יש אישה.

יעל גרמן: אני לא צריכה לספר לכל הסובבות פה סביב השולחן עד כמה זה משפיע כאשר יש אישה שלמעשה - - -

<מרדכי כהן: יהודה, זה דורש תיקוני חקיקה?

עאידה תומא סלימאן: לא.

<יהודה זמרת: אני רק אגיד, אנחנו כרגע עובדים על תיקון מקיף לתקנות המכרזים לקבלת עובדים ברשויות המקומיות ואחד הסעיפים שכרגע נכנס הוא אותו סעיף כאן במדינה שבוועדת הבוחנים ייעשה ככל הנדרש לתת סוג - - - מסויימים.

עאידה תומא סלימאן: אבל זה מחוייב לפי החוק.

עאידה תומא סלימאן: לפי חוק שוויון זכויות האישה זה מחוייב.

עאידה תומא סלימאן: לא צריך לעשות שום שינוי חקיקתי.

<יהודה זמרת: לא היה צריך לעשות את זה אבל היה לנו דיון בכנסת במקום אחר לגבי סוגייה אחרת, אמרנו שראוי ונכון שהדברים האלה לא יהיו מחוק לחוק אלא יעוגנו באופן יותר מפורש כדי שלא יגידו לא ידענו.

יעל גרמן: להערכתי לא צריך לחכות לחוק - - -

עאידה תומא סלימאן: יש חוק.

עאידה תומא סלימאן: יש חוק שמחייב, צריך רק לבדוק אם ראשי הרשויות והמועצות עומדים בחוק.

עאידה תומא סלימאן: פשוט מאוד.

עאידה תומא סלימאן: לאכוף את החוק בדיוק כמו עניין היועצות.

יעל גרמן: למיטב ידיעתי לא בכל ועדות הבחירה יש נשים ואז אני לא צריכה לספר לכם אם השאלה היא יש לך ילדים, את מתכוונת להביא ילדים או דברים מהסוג הזה שכמובן צריך להוריד אותן על הסף וגם, כמובן, בסופו של דבר אישה יכולה לאזן את הבחירה.

יעל גרמן: זה ככה בקטנה.

יעל גרמן: אבל בגדול, מדיי פעם בגלל הניסיון שלי אז יושבים איתי מועמדים לראשות העיר, גם נשים וגם גברים, מבקשים עצות, מספרים לי את הסיפור שלהם.

יעל גרמן: אתמול ישבתי עם גבר ועם אישה, שניהם רוצים לרוץ לראשות העיר לערים נפרדות.

יעל גרמן: הגבר אין לו בעיה, לא של מימון, הוא כבר מסודר, הוא יודע מה הוא יעשה ואני כמעט בטוחה שבסופו של דבר הוא כנראה גם יהיה ראש עיר באותה עיר שהוא מתמודד.

יעל גרמן: האישה, מוכשרת כמו שדה, מסוגלת להיות ראש עיר מעולה, אין לה מקורות כספיים.

יעל גרמן: אם היא תתחיל לקושש אז אנחנו יודעים מה קורה, אחר כך היא תהייה מחוייבת ולכן - - - כן, לקבלנים, לבעלי אינטרסים, לכאלה ואחרים.

יעל גרמן: אז גם לטובת באמת מנהל תקין וניקיון ציבורי וגם כדי לאפשר לנשים להתמודד לראשות העיר אני מבקשת שממש כפי שהעלו הצעה בכנסת לא מזמן, היא רצה עכשיו- - -

עאידה תומא סלימאן: לפריימריז לחברי כנסת.

יעל גרמן: נכון, לממן פריימריז לחברי כנסת כדי שלא יצטרכו להיות תלויים בקבלנים ובקבלני קולות, בבקשה, בואו נעלה הצעה שגם יממנו לראשי ערים.

יעל גרמן: אתם יודעים יפה מאוד שהיום אין מימון לראשי ערים.

יעל גרמן: המימון הוא רק לחברי מועצת עיר.

יעל גרמן: ולראש עיר בנאדם צריך לקחת ולהוציא מכיסו, בין 500 אלף למיליון וחצי - - -

לאה פדידה: אז הם יישארו 10 קדנציות, לא שלוש.

<קריאה: מי?

לאה פדידה: הראשי ערים.

עאידה תומא סלימאן: לא, זה לא העניין רק שיישארו, זו תהיה הצפה בלתי נורמלית של מועמדים.

<קריאה: - - - נבחר מה שהרשימה.

יעל גרמן: בוודאי לרשימה.

יעל גרמן: ואני מסכימה להערה של לאה.

יעל גרמן: אני בהחלט חושבת שצריך להגביל את מספר הקדנציות של ראשי עיר כדי לאפשר איזשהו אופק וצמיחה לאנשים שנמצאים למטה.

יעל גרמן: מפני שברגע שראש עיר נמצא גם שבע ושמונה קדנציות הרי שהוא גם חוסם כל אפשרות לצמיחה בכלל ולצמיחה של מה ש- - -

עאידה תומא סלימאן: תודה רבה.

עאידה תומא סלימאן: אני רוצה לתת לגברת מלי פולישוק, איגוד נבחרות הציבור ברשויות המקומיות, בבקשה גברתי.

<מלי פולישוק: תודה רבה ואנחנו כאן, קודם כל אני חייבת לברך על השיח עצמו.

<מלי פולישוק: זה לא דבר שצריך לקבל אותו כמובן מאליו, עברנו כברת דרך ואני מדברת גם על חברותיי, חברות הכנסת מהדורות הקודמים.

<מלי פולישוק: זה אמירות שנאמרות פה ומפי השר באמצעותך.

<מלי פולישוק: אני מאוד מברכת על זה ומכבדת את זה, זה נפלא.

<מלי פולישוק: היינו גם בוועדה והצגנו הצעה לשוויון מגדרי בשלטון המקומי.

<מלי פולישוק: תכנית מפורטת, אגב לא המצאנו אותה, אני הבאתי אותה מאירופה.

<מלי פולישוק: זו תכנית שרצה באירופה והיא תכנית מאוד מפורטת ומתייחסת לכל מערך החיים.

<מלי פולישוק: אתה אמרת איך עושים שוויון מגדרי או חשיבה מגדרית בפסולת אז אני יכולה לדבר איתך על הנדסה, על תכנון עיר בראייה מגדרית, על תאורה, על מדרכות, על כמעט כל היבטי החיים שיש בעיר אפשר להסתכל על זה בצורה מקצועית בראייה מגדרית ובאמת צריך ללמוד לעשות את זה.

<מלי פולישוק: אני מציעה גם להקים צוות במשרד הפנים, להתייעץ עם מומחים איך עושים את זה.

<מלי פולישוק: כי הידע באמת לא קיים אצל הרבה מאוד אנשים.

<מלי פולישוק: זה דבר אחד.

<מלי פולישוק: אני לא אחזור על הדברים שחברת הכנסת לאה אמרה כי היא באמת באה מהמקום הזה ומבטאת את כל מה שאנחנו אומרות.

<מלי פולישוק: אני רק רוצה לתת לכם דוגמה לחקיקה שחברי הכנסת יכולים לעשות.

<מלי פולישוק: בזמנו חוקקתי חוק שמחייב את הממשלה לשלב נשים בכל ועדה שהיא מקימה.

<מלי פולישוק: בגלל החוק הזה אפשר היה אחר כך ללכת לבג"צ ולדרוש ברבות הימים.

<מלי פולישוק: מה שהיה חסר אז שלא עשיתי, לצערי, ויש לי כבר הצעה מוכנה אם מישהו רוצה לקחת את זה, את אותו דבר על השלטון המקומי.

<מלי פולישוק: שבכל ועדה או תאגיד שהעירייה, הרשות המקומית ממנה יהיה חובה לשלב נשים.

<מלי פולישוק: אז זה דבר שאפשר לעשות אותו כבר פה בחקיקה מחר בבוקר.

<מלי פולישוק: דבר נוסף, יש חוק שעבר או תיקון לחוק שמדבר על לא לממן את כל המועמדים אבל החזר.

<מלי פולישוק: אם אדם רץ לרשות המקומית והוא לא נבחר אז יש בחוק, לא אכנס לפרטים, 20% או פחות או יותר, אז עשו תיקון במועצות האזוריות שמקל על מי שמועמד מבחינת ההחזר אם הוא לא נבחר.

<מלי פולישוק: אם הוא נבחר אתם יודעים שהוא מקבל את הכל.

<מלי פולישוק: לא עשו את אותו תיקון לגבי מי שמועמד לראשות מועצה מקומית, שווה לעשות את התיקון הזה לפי מה שנעשה למועצות אזוריות.

<מלי פולישוק: אנחנו בוודאי לא יכולים לקבל מצב שיש רק שש ראשות עיר, ראשות מועצה.

<מלי פולישוק: משפט אחרון, אני לא רק חושבת, אני יודעת ויש דוגמה נהדרת מרעננה שממנה אני באה שכאשר יש שוויון או כמעט שוויון, לא נציגה אחת אישה במועצה המקומית, אלא כמעט שוויון במועצת העיר סביב שולחן מקבלי ההחלטות כולל התקציב להזכיר לכם, יש לזה השלכות על הפקידים/פקידות, על כל המערך הפקידותי של העיר.

<מלי פולישוק: וברעננה זה הוכח.

<מלי פולישוק: אנחנו כמעט מחצית.

<מלי פולישוק: זה מה שמשפיע שאחר כך יהיה שוויון מגדרי בכל התחומים.

עאידה תומא סלימאן: תודה רבה.

עאידה תומא סלימאן: אפרופו העניין של שוויון בעמדות קבלת החלטות אני חושבת שגם האווירה בתוך העיר אמורה להיות גם אווירה שמאפשרת.

עאידה תומא סלימאן: ואני מאוד מודאגת, את האמת אני מאוד שמחה ומכבדת את העשייה בוועדה בנושא הזה אבל אני גם מודאגת מכל הרוח הנושבת בעניין של הדרת נשים מהמרחב הציבורי וגם ההפרדה בין נשים וגברים.

עאידה תומא סלימאן: ואני חושבת שככל שנתאמץ יותר ליישם את ההמלצות של הוועדה הזו אנחנו נפגע קשות, אפילו בהמלצות, אם זה ימשיך.

עאידה תומא סלימאן: ולצערי הרב - - - אנחנו נקיים בקרוב ישיבה, נקבעה כבר ישיבה ביוזמתי עם שרת המשפטים והיועץ המשפטי לממשלה לאור מה שיצא לעיתונות בעניין הנושא של הדרת נשים והפרדה בין נשים לגברים במיוחד על ידי רשויות מקומיות.

עאידה תומא סלימאן: ואני חושבת שאי אפשר לדבר על קידום נשים ברשויות המקומיות ובשלטון המקומי בלי להאבק בתופעה הזו גם כן.

עאידה תומא סלימאן: חברת הכנסת תמר זנדברג, בבקשה גברתי.

תמר זנדברג: תודה רבה גברתי.

תמר זנדברג: אני מודה לך שהעלית את הנקודה הזו כי זו בדיוק הנקודה שרציתי להוסיף לדיון.

תמר זנדברג: אני חושבת שיש כאן שלושה מעגלים שבהם אנחנו צריכות לבחון את ההשתלבות של נשים במרחב העירוני והמוניציפלי.

תמר זנדברג: האחד זה בעירייה.

תמר זנדברג: בעירייה ובמרחבים העירוניים דרך המינויים, דיברת על המינויים של שר הפנים, מינויים של ראשי ערים.

תמר זנדברג: ראינו כאן את הנתונים, הם לא מאוד מעודדים, הם יותר טובים מאשר בסקטור הנבחר אבל הם עדיין מאוד לא מועדדים.

תמר זנדברג: כולל גישת ה-gender mainstream שדיברת עליה שאני חושבת שהיא מאוד מאוד נכונה כי בסופו של דבר ייצוג נשים זה לא דגל לשם הייצוג בלבד, זה לא איזה שטיח שפורסים ואומרים, הנה תראו נשים, זה דבר שמשפיע על קבלת החלטות בכל אחד מתחומי העיסוק העירוניים החל מחינוך, אולי הברור ביותר, דרך תכנון עירוני, תחבורה, פסולת וכל תחום שלא נגע בו.

תמר זנדברג: והעובדה שאנחנו לא יכולים כרגע לדמיין לעצמנו איך זה ישפיע זה רק סימן שזה לא במודעות מספיק כי זה קיים בכל תחום.

תמר זנדברג: זה אחד.

תמר זנדברג: השני שאני חייבת כן להחזיר אותו והדיון איכשהו נעצר בדיוק כשהגעת לאותה קרן שאני לא שמעתי עליה אף פעם ואני - - -

עאידה תומא סלימאן: זאת הצעה.

תמר זנדברג: אני מבינה אבל אני אומרת שאנחנו עכשיו שנה לפני בחירות מקומיות, זה ה-money time.

תמר זנדברג: אם זה לא יהיה לשנה הזאת אז דברו איתנו בעוד חמש שנים ונראה, אולי וכו'.

תמר זנדברג: מה שטוב בשלטון המקומי זה שהבחירות הן במועדן וכל חמש שנים.

תמר זנדברג: אין פה הפתעות.

תמר זנדברג: ועכשיו שנה לפני להגיד לנו שיש הצעה לקרן זה לא מספיק טוב.

תמר זנדברג: אני לפחות אחת מאלה, והזכירה את זה לאה פדידה ויש כאן עוד הרבה למזלי, יש פה המון המון ארגונים חוץ פרלמנטריים מאיגוד הנבחרות ועד עמותת כ"ן ואחרות ועמותה חדשה, פנים חדשות, אני לקחתי על עצמי בתור שליחות כשנבחרתי לכנסת בכל פורום שמבקשים ממני לדבר בפני נשים שרוצות להתמודד אני באה ועוזרת.

תמר זנדברג: יש לי נשים שפונות אליי באופן אישי ומדברת בקבוצות.

תמר זנדברג: אני חייבת להגיד לכם שאחרי ארבע שנים כאלה שהמצב עגום, עגום.

תמר זנדברג: אנחנו ארבע שנים ולא הצלחנו להצמיח בצורה משמעותית נשים מובילות שיתמודדו לתפקידים מובילים של ראשות עיר ומובילות רשימה.

תמר זנדברג: וכן, זה התמודדות ברמה הלאומית כי החברה האזרחית, לא רוצה להגיד כשלה, קשה לצפות למשאבים, הכל בהתנדבות וכו', אבל אני משקפת לכם, אנחנו שנה לפני לא הצלחנו במשימה הזאת וחייבים להרים את זה מהרמה הלאומית.

תמר זנדברג: זה שתיים.

תמר זנדברג: הדבר השלישי, בדיוק מה שהתייחסת, זה הציבור.

תמר זנדברג: בסוף עיר נמצאת ברחובות, באוניברסיטאות, בבתי הכנסת, בכל אחד מהמקומות שבהם אנשים מסתובבים הם שייכים לאיזשהי עיר כי תמיד מקום נמצא במוניציפלי.

תמר זנדברג: והמגמה המדאיגה של העלייה בהפרדה ובהדרת נשים בכל מרחבי החיים אי אפשר לנתק אותה מהדיון הזה על המצאותן של נשים בשדה הראייה שלנו - כמובילות, כנבחרות, כפקידות בכירות, כמובילות מדיניות, אם בכלל אנחנו חזרנו לדיון של אם אפשר להסתכל על אישה ואיזה אורך השרוול שלה צריך להיות ואם היא יכולה להשמיע את קולה בדיון, כן או לא.

תמר זנדברג: ואני חושבת שכאן דרושה מנהיגות באמת מאוד מאוד, ואני מודעת לעובדה, בראש המשרד עומד שר חרדי, הוא מתמודד מטעם רשימה שאין בה נשים.

תמר זנדברג: צריך להגיד את הדברים האלה.

נחמן שי: אבל הוא מוכן להוביל את השינוי הזה, זה לזכותו.

תמר זנדברג: מאה אחוז, אז אני אומרת, השאלה של הדרת נשים במרחב הציבורי והמוכנות שלנו כחברה לשאת מרחבים יהיו אירועים המוניים והופעה בכיכרות העיר ועד שוק ארבעת המינים שהיה רק לאחרונה בירושלים שנסגר ודברים כאלה הם חלק מהדיון ואי אפשר להפריד אותם.

תמר זנדברג: ואני רוצה לברך אותך על הדיון שציינת, אנחנו ישבנו כולנו, נדמה לי שזה היה אצל גפני בוועדה הכספים שבא לשם המשנה ליועץ המשפטי לממשלה וחטפה קיתונות של לא יודעת אם לקרוא לזה אש או קרח אבל אני חושבת - - -

עאידה תומא סלימאן: על מה היא חטפה?

עאידה תומא סלימאן: הרי הזיזו אותה מהתפקיד הזה.

עאידה תומא סלימאן: לקחו לה את הסמכות את הדוח.

תמר זנדברג: זה בדיוק מה שהיא חטפה ואני חושבת שגם לנו ככנסת יש כאן מבחן ציבורי לעמוד בו, לא לתת לדבר הזה יד כי הדרת נשים היא חלק מהזזת נשים מהעין ואחר כך ממוקדי קבלת החלטות.

תמר זנדברג: תודה.

עאידה תומא סלימאן: אני רק רוצה להתייחס להצעת החוק שהצעת, מלי, זה אפילו נמצא בחוק לא צריך לחוקק, זה נמצא בחוק בעניין מינוי וזה כולל רשות מקומית וחברה עירונית כהגדרתה בסעיף 21 לחוק יסודות התקציב.

עאידה תומא סלימאן: כלומר, זה כלול.

עאידה תומא סלימאן: אנחנו היום - - -

<מלי פולישוק: חוק התקציב - - - מאיזה חוק את מקריאה?

עאידה תומא סלימאן: זה מבחינת גוף ציבורי, מי שממנה גוף ציבורי.

עאידה תומא סלימאן: כאשר הרשויות, את אמרת שצריך לחייב אותן בחקיקה שהן ימנו נשים זה מחוייב בחקיקה.

עאידה תומא סלימאן: תראו זה כבר דבר שני שאני אומרת שקיים בחוק רק לא - - - אז אני חושבת - - - אני אסכם בסוף ואחת המסקנות שלנו תתייחס לנושא הזה.

עאידה תומא סלימאן: חבר הכנסת דב חנין, בבקשה.

דב חנין: תודה גברתי היושבת ראש.

דב חנין: אני מברך על הדיון הזה ואני מברך אותך, אדוני המנכ"ל, על התהליך שאתם מובילים במשרד הפנים.

דב חנין: אנחנו אכן עוסקים בשאלה שיש לה חשיבות עצומה לגבי החברה שלנו.

דב חנין: אנחנו לא עוסקים רק בשאלת מקומן של נשים אלא אנחנו עוסקים בשאלת מעמדה ומקומה של החברה.

דב חנין: אנחנו עוסקים בשאלה של איך החברה נראית, איזה סדרי עדיפויות יש.

דב חנין: נשים מביאות איתן לתפקידים שהן ממלאות את חווית החיים, את ניסיון החיים ואת הזוויות השונות שמאפיינות אותן, ולכן זה כל כך חיוני וכל כך דחוף.

דב חנין: ברמה המעשית אני תומך בכל ההצעות שנשמעו כאן בדיון.

דב חנין: אני רוצה לשים דגש על סוגיית תגמול חברי וחברות המועצה.

דב חנין: צריך לומר את האמת - - -

<מרדכי כהן: דב, אולי תספר גם למה זה תקוע, שגם זה ייאמר.

דב חנין: אני אומר.

דב חנין: יש שתי התנגדויות משני כיוונים.

דב חנין: כיוון אחד זה הכיוון של אוצר המדינה ולמרבית הצער אוצר המדינה חושב שהכסף הקטן הזה עושה את השינוי הגדול.

דב חנין: אבל לדעתי הבעיה האמיתית נמצאת במקום אחר.

דב חנין: מי שמתנגדים למהלך הזה הם בעיקר ראשי הערים והרשויות המקומיות - - -

<מרדכי כהן: והגוף שמייצג אותם.

דב חנין: והגוף שמייצג אותם שאמור לייצג את השלטון המקומי מייצג בפועל את האינטרסים הצרים של ראשי הערים.

דב חנין: הדבר הזה הוא דבר מאוד בעייתי מכוון שבהתנגדות לתקצובם של חברי המועצות באופן בסיסי, הרי לא מדובר על משכורת, מדובר על איזשהו תגמול, החזר הוצאות, שיאפשר לחבר וחברת המועצה לעבוד, לבצע את השליחות הציבורית שלו ולבצע אותה תוך ידיעה שהוא לא מפסיד באותו זמן כסף שהוא יכול היה להרוויח בעבודה שהוא הרוויח במקום אחר.

דב חנין: אני אומר שהדבר הזה, המהלך הזה הוא מהלך חיוני וההתנגדות לו היא התנגדות מאוד מסוכנת.

דב חנין: כי בפועל אנחנו אומרים שאנחנו משאירים את חברי המועצות במצב שבו הם צריכים לבחור: או להתרשל בתפקידם הציבורי ולא לעשות אותו כי הם צריכים לעבוד או להיות תלויים בראש המועצה וברצונותיו ואז לקבל ממנו איזשהו ג'וב בתוך המערכת העירונית אם זה סגנות בשכר או תפקיד כזה או אחר בדירקטוריון או חס וחלילה להיות סמוך על שולחנם של כל מיני גבירים ונדבנים מבחוץ שיממנו אותם.

דב חנין: הדבר הזה הוא מתכון לרעה מאוד מאוד גדולה.

דב חנין: אני רוצה לומר לכם מכובדיי נציגי משרד הפנים, שכאן בכנסת יש מסביב לנושא הזה ישנה תמיכה מאוד רחבה.

דב חנין: לא רק של אנשים מהאופוזיציה, גם של אנשים מהקואליציה, ישנן הצעות חוק שנמצאות על השולחן ואני מבקש מכם כמשרד הפנים להוביל את המהלך הזה או לתת לנו לפחות כחברי כנסת את האור הירוק לקדם את הצעות החוק הפרטיות האלו.

<מרדכי כהן: דב, אני לא בטוח שכולם מודעים לפרטים.

<מרדכי כהן: משרד הפנים עשה את עבודת המטה, יצר את המודל 68 מיליון ₪, נתן מענה גם לטענות של האוצר ושל הרשויות המקומיות שלא צריך לסייע לרשויות חזקות אז בנינו גם מודל דיפרנציאלי.

<מרדכי כהן: בסופו של דבר, איפה עומדת המחלוקת?

<מרדכי כהן: בא משרד האוצר ואומר, אני לא מוכן לממן באופן מלא את כל התגמול.

<מרדכי כהן: זאת הטענה של משרד האוצר.

<מרדכי כהן: יש הבדל בין לעזור לירוחם, חצור הגלילית או ג'לג'וליה לבין תל אביב שיש לה את המקורות שלה גם לאותו החזר הוצאות.

<מרדכי כהן: זאת הייתה נקודת מחלוקת אחת.

<מרדכי כהן: נקודת מחלוקת שנייה - באו ריטוב מהמועצות האזוריות, יושב ראש הפורום, וחיים ביבס ואמרו, תראו זה מדרון חלקלק, היום זה תגמול לחברי מועצה ומחר זה יהיה למתנדבים נוספים בשלטון המקומי והנה הכנסתם אותנו למציאות שמחר יש מתנדבים, ועדי הורים וכו' זה יגרום למציאות - - - אני רק אומר מה היו הטענות, לא אמרתי עכשיו מה אני תומך או לא.

<מרדכי כהן: מה שקרה שדווקא משרד הפנים שבתחילת הדרך, וטעית פה מלי, היה מהוסס וחשב שאנחנו נכנסים לעולם שלא נכון להכנס אליו, לא רק שהוא לא גמגם, אני אומר את זה באחריות מלאה, השר הנוכחי, שר הפנים, הטיל את כל כובד משקלו.

<מרדכי כהן: הנחייה שלו אלינו לתמוך, לעשות הכל, לייצר מודלים, פתרונות מקצועיים בכדי שהסיפור הזה יתקדם.

<מרדכי כהן: הוא תקוע מההסברים שאתה אמרת לנו, תקוע.

דב חנין: אז אני אומר לך אדוני המנכ"ל אתה הצגת בצורה מאוד מדוייקת את הבעיות שעומדות בפנינו ועדיין אנחנו מדברים על כסף מאוד קטן שעושה שינוי מאוד גדול.

דב חנין: אנחנו מדברים כאן על מקומן ומעמדן של נשים, אנחנו מדברים כאן על דמוקרטיה.

דב חנין: דמוקרטיה עולה כסף.

דב חנין: עכשיו רוצים להעביר חוק שיעלה יותר מ-68 מיליון ₪ כדי לממן חברי כנסת בפריימריז שלהם.

<קריאה: בצדק.

דב חנין: אני לא יודע אם בצדק או לא בצדק אני אומר שזה מה שהולכים לעשות.

דב חנין: אם עושים את זה בטח שאפשר לייצר את המינימום כדי שהשלטון המקומי יוכל לעבוד בצורה יותר דמוקרטית ויותר ראוייה.

דב חנין: אדוני המנכ"ל אני רק רוצה לומר לך באמת בשמי ובשם חברי הכנסת שעוסקים בתחום הזה, אנחנו מרימים את הכפפה הזו ואנחנו נעבוד יחד עם משרד הפנים כדי לקדם את השינוי הזה.

דב חנין: זה אפשרי, את הכסף הקטן הזה צריך למצוא.

דב חנין: תודה רבה.

עאידה תומא סלימאן: תודה חבר הכנסת דב חנין.

עאידה תומא סלימאן: רצית להתייחס לזה?

<ליזי דלריצ'ה: כראש רשות, כראש מועצה מקומית גני תקווה אני חייבת להגיד לכם שעוד צריך לטפל בדבר הזה קודם.

<ליזי דלריצ'ה: כשמדד חוסן רשות נקבע לפי מדד סוציואקונומי של הרשות המקומית ופוגע ברשויות מקומיות שהאזרחים שלה והתושבים שלה הם תושבים עשירים אבל החוסן של הרשות הוא בעייתי אז כל הגזרות, so called, שמגיעות וחלקן מאוד בצדק, ובאמת צריך לתעדף את הנושא הזה ברמה של תהיה יועצת לקידום מעמד האישה שבאמת תהיה לה יכולת לעבוד ותקן.

<ליזי דלריצ'ה: יש עוד הרבה דברים שמוצעים כדי לתת תקן.

<ליזי דלריצ'ה: רשות מקומית שבסוף אין לה מענקי ממשלה וצריכה להחזיק את עצמה ולהיות רשות מאוזנת שזה גם משהו מאוד חשוב, היא לא יכולה לעשות את זה.

<ליזי דלריצ'ה: צריך לראות את הכסף ולהחליט אם זה חשוב.

<ליזי דלריצ'ה: אם זה חשוב אז האוצר צריך לממן את זה ולא הרשות המקומית שגם ככה היא לא יכולה לממן את כל הדברים האלה.

עאידה תומא סלימאן: אוקיי, תודה רבה.

עאידה תומא סלימאן: סיון יעקבסון מקול"ך.

<סיון יעקבסון: בוקר טוב.

<סיון יעקבסון: אני רוצה שנייה לדבר, אם דיברנו על השר, אז בוא נדבר על הנשים החרדיות והדתיות.

<סיון יעקבסון: נשים בכלל חוות חסמים כשזה מגיע להגשה למועמדות תפקידים.

<סיון יעקבסון: רק שבוע שעבר יערה ישורון שהיא חברת מועצה מקומית במזכרת בתיה כתבה מאמר על איך זה להיות אמא כשיש לה ישיבה מועצה בחמש אחר הצהריים.

<סיון יעקבסון: היא הציעה להעביר את הישיבה לגן השעשועים.

לאה פדידה: ואיך זה להיות אבא שיש לו ילד - - -

<סיון יעקבסון: אצל משפחת ישורון האבא והאמא מחלקים חצי חצי.

<סיון יעקבסון: באופן כללי זה לא מאבק כזה.

<סיון יעקבסון: אני אומרת, לאה, באמת , אין לי שום ניסיון ליצור פה את הכיוון הזה.

<סיון יעקבסון: אבל כשאני מדברת על נשים דתיות ועל נשים חרדיות על אחת כמה וכמה אז תוך כדי הדיון פה ביקשתי מחברה חרדית לתת לי דוגמאות לחסמים כאלה.

<סיון יעקבסון: היא נבחרת ציבור או לפחות מקווה להיות.

<סיון יעקבסון: איומים על לסלק ילדים מבתי הספר, איומים על פיטורים שלהן, של בני הזוג, כל מיני איומים כאלה למיניהם.

<סיון יעקבסון: באלעד התמודדה פעם ראשונה מפלגת נשים כי הן לא יכולות להתמודד בתוך המפלגות הקיימות.

<סיון יעקבסון: איך אנחנו מתמודדים עם המצב הזה כרגע.

<סיון יעקבסון: יש לנו מפלגות כאלה בכנסת.

<סיון יעקבסון: לצערי הרב, גם בציבור הדתי לאומי יש מקומות שאנחנו רואים את הזליגה לכיוון הזה ואת ההצדקות, ואני בטח אחטוף על הדברים האלה אחר כך בחוץ.

<סיון יעקבסון: אני רוצה רק לסיים במילה אחת לגבי מועצות אזוריות שלא התייחסו.

<סיון יעקבסון: אני גרה במועצה אזורית לכיש, 12 אלף תושבים, 6000 בעלי זכות בחירה, 19 חברי מלאה, 0 נשים.

<סיון יעקבסון: יהיו גם אפס נשים בבחירות הבאות כי במועצה אזורית לכיש ובעוד מועצות שמורכבות מיישובים ותיקים ומושבים של פעם בסופו של דבר זה בחירות למועצת תלמידים, אנחנו משחקים בתחרות של פופולריות.

<סיון יעקבסון: נשים יכולות לנסות להתמודד, נשים ניסו, דיברו ובסופו של דבר נבחרים הגווארדיה הישנה של המושב.

<סיון יעקבסון: איך אנחנו מתמודדים עם הדבר הזה - אין לי מושג.

<סיון יעקבסון: יש מועצת נשים מדהימה, 19 נשים שיושבות לצד הרשות המקומית ועושות דברים מדהימים ביישוב אבל הן לא חלק מהמליאה.

<סיון יעקבסון: אז אני אשמח לפתרון מחברי הכנסת לדברים כאלה גם.

<סיון יעקבסון: והדוח פה לא מתייחס למועצות אזוריות בכלל.

עאידה תומא סלימאן: תודה רבה.

עאידה תומא סלימאן: עורכת דין מרים זלקינד, שדולת הנשים, בבקשה גברתי.

<מרים זלקינד: תודה.

<מרים זלקינד: הייתי רוצה לפתוח בשאלה למנכ"ל ואם אפשר ממש לקבל תשובה גם בעניין מסד הנתונים שדיברת עליו.

<מרים זלקינד: אמרת שאתם עובדים על מסד נתונים.

<מרים זלקינד: הייתי רוצה לדעת מתי הוא יתפרסם לציבור כי זה דבר מאוד מאוד חסר.

<מרים זלקינד: אם אני רוצה כאישה לדעת מי היועצת למעמד האישה ברשות שלי או מה מספר הנשים מתי יהיה לי את המידע הזה.

<מרדכי כהן: לצערנו המידע לא מצוי היום כולו בידי משרד הפנים, לכן כדי שיהיה מידע מלא סיכמנו אמרתי קודם - - -

<מרים זלקינד: הבנתי אבל למתי?

<מרדכי כהן: אנחנו צריכים לצאת להתקשרות, אלה פעולות שצריך לעשות, צריך לצאת להתקשרות עם חברה שתאסוף את כל הנתונים האלה, מה שיש בידי משרד הפנים, בידי מרכז שלטון מקומי ופורום מועצות אזוריות מהרשויות המקומיות.

<מרדכי כהן: סיכמנו שזה יהיה במהלך 18 אבל אני פה לא יכול להתחייב כי אני תלוי גם בגוף שהוא מחוץ למשרד הפנים.

<מרים זלקינד: אני אשמח להגיד כמה דברים בקצרה.

<מרים זלקינד: אז באמת תודה רבה על הדיון, תודה על התיקון לחוק, אני חושבת שהוא אחד הדברים החשובים ביותר שנעשו בתחום הזה ואנחנו נחכה בקוצר רוח לראות אם הוא אכן יעבוד בבחירות הבאות, מקווה מאוד שכן.

<מרים זלקינד: הנתונים שראינו היום הם נתונים מבישים.

<מרים זלקינד: זה שיש רק 2% מקרב נשים שעומדות בראשי רשויות זה דבר עצוב וקשה.

<מרים זלקינד: כנ"ל זה שיש 98 רשויות ללא נשים כלל ושנשים מהוות רק 13% מכלל חברי המועצה.

<מרים זלקינד: ובערים הגדולות, בירושלים, חיפה, תל אביב פחות משליש מחברות וחברי המועצה הן נשים.

<מרים זלקינד: זה דבר בעיניי שהוא פשוט שערורייתי ולא יכול להמשיך.

<מרים זלקינד: דיברה יושבת ראש הוועדה על כך שנשים צריכות להיות בערים בגלל שרשויות מקומיות מספקות את השירותים החיוניים ביותר לתושבות והתושבים שלהם.

<מרים זלקינד: אבל יש כאן גם עניין נוסף שצריך לשים עליו את הדגש ואני שמחה שזה עלה בעניין הדרת נשים למשל שבנוסף לשירותים שאנחנו מספקות ומספקים ברשויות המקומיות יש כאן עניין של המדיניות.

<מרים זלקינד: מה המדיניות שנקבעת.

<מרים זלקינד: ובנושא הדרת נשים הנה דוגמה אחת קטנה.

<מרים זלקינד: בזכרון יעקב עכשיו לפני כמה שבועות חסמו רחוב למעבר נשים.

<מרים זלקינד: ונשים פשוט לא יכולות לעבור ברחוב במקומות מסויימים.

<מרים זלקינד: ברגע שאנחנו נראה באמת שוויון ברשויות המקומיות לנשים אז גם הדברים האלה יוכלו להשתנות.

<מרים זלקינד: כל עוד רק גברים מנהלים את העיר אז גם הדרת נשים, גם הפרדה בין גברים לנשים יהיו תופעות שימשיכו להיות נפוצות ויהיה קשה מאוד להלחם בהן.

<מרים זלקינד: נקודה אחרונה - אנחנו בימים הקרובים נצא יחד עם ארגון כ"ן וארגונים נוספים בקריאה לראשי הסיעות בכנסת שיש להם את המפלגות שנתמכות על ידם ברשויות המקומיות בקריאה לשבץ נשים במקומות שוויונים וריאלים בבחירות לרשויות המקומיות וגם לשריין נשים בראש הרשימות.

<מרים זלקינד: אנחנו קוראות מאוד לחברי הכנסת להצטרף ליוזמה הזאת, לעמוד מאחוריה, חושבות שזו דרך אחת להגיע לפתרון של הבעיה שעומדת בפנינו.

<מרים זלקינד: תודה רבה.

עאידה תומא סלימאן: תודה רבה.

עאידה תומא סלימאן: ד"ר מזל שאול, מנכ"לית עמותת כ"ן.

<מזל שאול: שלום וברכה וצהריים טובים.

<מזל שאול: אני רוצה להתייחס לדיון ברמת המאקרו.

<מזל שאול: ורמת המאקרו אני מתחברת למה שחבר כנסת עמיר פרץ אמר.

<מזל שאול: אנחנו נמצאים בנקודת זמן שהיא נקודת זמן מאוד מאוד קריטית.

<מזל שאול: אנחנו שנה לפני הבחירות.

<מזל שאול: התכניות ארוכות הטווח הן תכניות מכובדות ומכבדות והגיע הזמן שאנחנו נתייחס אליהן ונבנה גם תכנית כזאת ואני מברכת על היוזמה ואני חושבת שהיינו שותפים גם בתוך הוועדה ואנחנו נעזור בכל מסד נתונים שתצטרכו לפחות מתוך 17 שנים שהעמותה פועלת אז יש לנו מסד נתונים יחסית עדכני שאנחנו כל הזמן עובדות עליו ונשמח לעזור, זה אחד.

<מזל שאול: אבל אנחנו באמת נמצאות בנקודה קריטית.

<מזל שאול: בתוך הנקודה הקריטית הזאת קמה קואליצייה שנקראת מקומית 2018.

<מזל שאול: זה קואליצייה של 25 ארגונים אזרחיים שעוסקים בנושא של שוויון מגדרי.

<מזל שאול: אנחנו מתכללות את המהלך כדי לצאת לקמפיין ארצי שגם פונה לנשים שתעמדנה את מועמדותן אבל גם פונות ליושבי ראש, סיעות ומפלגות שישימו רשימות שוויוניות ואני מתחברת למה שחבר הכנסת עמיר פרץ אמר, קמפיין שאומר, אל תצביעו לרשימות שהן לא שוויוניות.

<מזל שאול: זה המקום עכשיו.

<מזל שאול: ברשות

<מזל שאול: כם אני אעיר, גם השקף שבכותרת שלו כתוב קידום נשים לשלטון המקומי היא אמירה בסמנטיקה בעייתית וצריך לשנות אותו, ברשותכם, לקידום שוויון מגדרי בשלטון המקומי.

<מזל שאול: זאת התפיסה ואני ישבתי עם שגרירת סלובניה כדי לשאול מה קרה ולמה בסלובניה יש 50% ייצוג בפרלמנט- - -

עאידה תומא סלימאן: אני לא מבינה למה מפריע לכם לכתוב קידום נשים בשלטון מקומי?

<מזל שאול: היות ואני חושבת שזו בדיוק התפיסה שצריך לשנות אותה.

<מזל שאול: אנחנו לא מקדמים נשים, אנחנו לא צריכים לקדם נשים, אנחנו צריכים לקדם שוויון חברתי, לדעתי.

עאידה תומא סלימאן: סליחה, אבל אני לא מבינה, למה לא לקרוא לילד בשמו?

עאידה תומא סלימאן: הרי מי שצריך לקדם כדי להגיע לשוויון מגדרי זה הנשים.

עאידה תומא סלימאן: אז מי שמופלות לרעה זה הנשים, מי שמודרות זה הנשים.

עאידה תומא סלימאן: מה הבעיה להגיד?

לאה פדידה: את אומרת דברים חשובים מדיי כדי להתעסק בסמנטיקה.

<מזל שאול: בסדר.

<מזל שאול: אז אני אגיד בדברים שלי היות ואני לוקחת את הדוגמה של השיחה שלי עם שגרירת סלובניה שבעצם השינוי האמיתי שקרה או שקורה במדינות שיש שם שוויון מגדרי וייצוג שוויוני הן מדינות שעל פי חוק עשו את החוק שאומר 50% בחוק ונשים לא צריכות לחפש להכנס לרשימות, ההיפך, הרשימות צריכות לחפש את הנשים וזו התפיסה שאנחנו רוצים לשנות.

<מזל שאול: בתוך האמירה אני כן רוצה להתחבר להתגייסות של משרדי ראשי ממשלה ולבוא ולקרוא כאן, התכניות ארוכות הטווח, עוד פעם, הן מכובדות, אני חושבת שזה הזמן שלנו בשנה הקרובה, ואני קוראת כאן למנכ"ל משרד הפנים כדי לראות איך אתם יכולים לחבור או איך אנחנו יכולים לחבור ולעשות מאמץ משותף לקמפיין המשותף של מקומיות 2018 שקורא לשוויון מגדרי ברשימות הקרובות.

עאידה תומא סלימאן: תודה.

עאידה תומא סלימאן: עורכת דין דנה, מנהל תכנית עיר לכולן, "בלאד לקונה".

<דנה מירטנבאום: היי עאידה אני נורא מתרגשת להיות פה, לא הייתי פה הרבה זמן ולא ראיתי אותך בכסא הזה- - -

לאה פדידה: מה זה בלאד לקונה?

עאידה תומא סלימאן: עיר לכל אחד.

<דנה מירטנבאום: לכולן, בערבית.

לאה פדידה: ברור שהייתי חייבת לדעת.

עאידה תומא סלימאן: בטח שהיית חייבת לדעת.

עאידה תומא סלימאן: את גרה ביקנעם, בלב הגליל, איפה ש-50% זה האוכלוסייה הערבית.

<מרדכי כהן: ההורים שלך לא באו משטוקהולם, את צריכה לדעת, כמוני.

<דנה מירטנבאום: גם השם של הפרוייקט, עיר לכולן, עבר הרבה מחשבות אם זה לא יעצבן את הגברים, אולי לשים קו נטוי עם מם סופית אז אנחנו מנסות לא להסתתר כי זה שוויון לנשים ושוויון מגדרי זה שני דברים כרוכים זה בזה, זה אפרופו הדיון שהיה קודם.

<דנה מירטנבאום: הרבה דובר כאן בישיבה הזאת על הנושא של אנחנו סופרות.

<דנה מירטנבאום: אנחנו לא כותבות רק ספרים אבל אנחנו סופרות ראשים, סופרות נשים.

<דנה מירטנבאום: אני חושבת שזה מאוד מאוד חשוב, אפרופו מסקנות הוועדה שהועלו כאן, ובאמת אחת השאלות הכי חשובות שעליה גם דיבר מנכ"ל משרד הפנים המכובד זה מאיפה נביא ואיך נמנה את הנשים בתוך המנהל, בתוך הדרג המנהלי.

<דנה מירטנבאום: אז על זה אני קצת רוצה לדבר כי אחת השאלות שכל הזמן עולות זה שאלה מאוד מפורסמת, לפחות אצלנו באית"ך מעכי, זה מניין יבואו הנשים הללו, זה מן ציטוט כזה, מאיפה נביא אותן.

<דנה מירטנבאום: אז אני חושבת שהוועדה צריכה להתייחס וקצת התייחסה, ראיתי, בנושא הזה של עידוד יזמות של נשים ושל עידוד הנושא של יזמות קהילתית וכו'.

<דנה מירטנבאום: צריך להתייחס לזה בהרחבה גם בעבודה על דרגים מקצועיים מאיפה תבוא המנהיגות הזאת שתתפוס אחר כך תפקידי מפתח בתוך המבנה העירוני.

<דנה מירטנבאום: ולכן אני רוצה לספר שלמשל - - - אני רוצה להציע למשרד הפנים כי אנחנו בעיר לכולן יש לנו את התמהיל בשבילכם.

<דנה מירטנבאום: אם אתם בקטע של פיילוט אנחנו בעיר לכולן השנה עובדים עם ארבע ערים שהן תמהיל מצויין וזה: עכו, טייבה, דימונה וראשון לציון, תוכלו לראות את המגוון.

<דנה מירטנבאום: בתוך הערים האלה אנחנו עובדים בשיטה מאוד דומה להמלצות הוועדה, עובדים גם עם נבחרות ציבור, גם עם יועצות ראש העיר למעמד הנשים וקידום שוויון מגדרי וגם ברמה של שיתוף ציבור כדי להבין מה באמת העיר רוצה ומה נשים בעיר רוצות.

<דנה מירטנבאום: אז אנחנו מציעות לכן להכנס יחד איתנו לתמהיל הזה שאם אתם מחפשים ערים מעורבות.

<דנה מירטנבאום: ובדרום אנחנו עובדות כדי שנשים בדואיות ירוצו בכלל למועצות מקומיות ויהיו בכלל במשחק הפוליטי ובמשחק המנהלי במקום שאין בכלל.

<דנה מירטנבאום: אז אני מציעה לכם- - -

<מרדכי כהן: אחרי שנים של הזנחה פעם ראשונה שמשרד הפנים יזם קורס דירקטוריות לנשים בדואיות בדרום.

<מרדכי כהן: מכוון שהבנו שאם לא נפעל בכלים האלה זה לעולם לא יהיה כי תמיד יהיה התירוץ מאיפה נביא.

<דנה מירטנבאום: אז אני מאוד גאה - - - שמחה, לא מאוכזבת עדיין.

<דנה מירטנבאום: תודה רבה.

עאידה תומא סלימאן: תודה.

עאידה תומא סלימאן: מר פיני קבלו, בבקשה.

<פיני קבלו: אני סמנכ"ל בשלטון המקומי והמנהל של מעמד האישה הועבר אליי לפני כשנה.

<פיני קבלו: אני חייב לומר שאני מסתובב בכל מקום בארץ ואני באמת פוגש את המועמדות אם זה בכנסים או בסיורים.

<פיני קבלו: לציין שבמגזר הבדואי, הערבי והדרוזי דווקא יש התעוררות מאוד מאוד יפה של נשים שבאמת עושות המון למען יציאה לעבודה, להשתלב בפוליטיקה אבל התפקיד של נציגה ברשות למעמד האישה שנבחרת על פי חוק במכרז התפקיד הזה בעצם הוא תפקיד שהוא נוסף ליתר התפקידים שאותה נציגה ממלאה - - -

עאידה תומא סלימאן: אתה מתכוון ליועצת.

<פיני קבלו: ליועצת.

<פיני קבלו: ולהתפנות לעשות עבודה באמת גדולה מאוד בתוך היישוב כאשר אני תופס את התפקיד הזה הוא לא רק תפקיד שבו היועצת צריכה לתת עצות בתוך הרשות המקומית אלא להקרין החוצה לכל הגופים האחרים שנמצאים בתוך העיר בכל מקום, ושם לעשות באמת עבודה איך לקדם אם זה במתנ"סים, בתי ספר, יש בחירות כל הזמן בכל מיני מקומות.

<פיני קבלו: אני גם רוצה לציין, ובעניין הזה לדעתי צריך להפוך את זה כתקן, אני אומר את זה כאן למנכ"ל משרד הפנים בכדי שמי שאנחנו רוצים שתעשה את העבודה הזאת היא חייבת לעשות 24 שעות בכל יישוב ויישוב.

<פיני קבלו: הדבר השני, בנושא של מידור- - -

עאידה תומא סלימאן: אני שומעת שזה בעצם אתם שמתנגדים להפוך את זה לתקן.

<מרדכי כהן: הרי המרכז שלטון מקומי שישב איתנו אמר שזה יוסיף עול מאוד כבד על הרשויות המקומיות ואתם כמרכז מתנגדים שיהיה תקן מחייב.

<מרדכי כהן: איך אפשר להתמודד עם הטענות האלה.

<פיני קבלו: אני אמרתי כאן את - - - היו המון משרות שנוספו והרשויות קיבלו את זה בברכה.

<פיני קבלו: אני אומר כאן את דעתי במפגש שאני עושה עם הממונות - - -

עאידה תומא סלימאן: זה משהו אחר דעתך.

עאידה תומא סלימאן: אני חושבת שאתה פה נמצא על תקן לא לייצג את היועצות אלא לייצג את מרכז השלטון המקומי ואת עמדותיו.

עאידה תומא סלימאן: אם מרכז השלטון המקומי הוא זה שמעכב את ההחלטה שזה יהיה בתקן אז אני מאוד מצטערת על זה ואני חושבת שהגיע הזמן להגיד את העמדה של המרכז בנושא.

<פיני קבלו: החברה שלנו בוועדה, ליזי, שמונתה על ידי יושב ראש מרכז השלטון המקומי והיא הייתה שותפה לכל ההמלצות עם ה- - -

<ליזי דלריצ'ה: אני לא בשלטון המקומי, אני מוניתי מטעם משרד הפנים.

<ליזי דלריצ'ה: מטעם השלטון המקומי מונתה יעלה וזו הסמכות שלך הייתה לפעול יחד עם ביבס אבל אני לא שמעתי על הדבר הזה.

<פיני קבלו: זו הצעה שלי, של יעלה, אנחנו מקווים מאוד שמישהו ירים את הכפפה.

עאידה תומא סלימאן: בסדר, אני שאלתי שאלה מאוד ברורה ורוצה תשובה מאוד ברורה.

עאידה תומא סלימאן: מה העמדה של מרכז השלטון המקומי בעניין תקן ליועצות, של מרכז השלטון על מוסדותיו.

<פיני קבלו: אני לא יכול להשיב כי אני לא - - - זה לא ענף בשום מסגרת.

<פיני קבלו: אני רק יכול לומר שאני הופקדתי על הנושא של הממונות ואני שומע - - - קשיים שהם מתמודדים איתם- - -

עאידה תומא סלימאן: אני שומעת - - -

<פיני קבלו: שזה התפקיד הזה - - -

עאידה תומא סלימאן: מר פיני, אתה הצגת את עצמך כממונה על מעמד האישה.

<פיני קבלו: אני לא מציג את עצמי אני סמנכ"ל בשלטון המקומי - - -

עאידה תומא סלימאן: בסדר, בסדר, אני לא פקפקתי בזה - --

<פיני קבלו: ואני - - -

עאידה תומא סלימאן: אתה מוכן להקשיב לי שנייה?

<פיני קבלו: כן, אני מקשיב.

עאידה תומא סלימאן: אוקיי, תודה.

עאידה תומא סלימאן: אתה הצגת את עצמך ובצדק, למרות שיש לי מה להגיד על זה, אני חושבת שמי שאחראי זה תקן שחייב להיות בידיים של אישה אבל אני לא מחליטה אבל מרכז השלטון המקומי.

עאידה תומא סלימאן: אני שאלתי שאלה מאוד ברורה.

עאידה תומא סלימאן: אתה הקשבת לרחשי לבן של היועצות, אתה שמעת מהן את הצורך, לא העברת את זה הלאה למרכז השלטון המקומי, אין עמדה ברורה בנושא הזה?

<פיני קבלו: אני העליתי את זה במסגרת פורום מנהלים.

<פיני קבלו: הנושא כרגע לא עלה כלפי מעלה.

<פיני קבלו: יש לנו את יעלה מרקיס שאם היא תחליט להעלות את זה להנהלת מרכז שלטון מקומי זכותה להעלות.

<פיני קבלו: זה לא בסמכותי להעלות דברים לישיבות הנהלה, יש בשביל זה ממונה ושם זה יוכרע העניין הזה אם זה - - -

עאידה תומא סלימאן: אוקיי אז כנראה בגלל שזה לא בסמכות אתה לא יודע שיש התנגדות.

<פיני קבלו: אני רציתי גם לומר- - -

<מרדכי כהן: פיני, למרכז שלטון מקומי יש עמדה עקרונית.

<מרדכי כהן: העמדה העקרונית של המרכז לשלטון מקומי שלא ניתן לחייב רשויות לתקנים מבלי שיש שיפוי ישיר וכספי לזה.

<מרדכי כהן: ולכן שיושבת ראש הוועדה העירה את הנקודה שהיועצות הן בנוסף לתפקידן חזר המרכז לשלטון מקומי על העמדה שלו שהוא מסרב שזה יהיה תקן כי תהיה לזה משמעות של עלויות לרשויות המקומיות.

<מרדכי כהן: לא צריך לחזור לאף אחד, אני אומר לך לא כאיש מרכז שלטון, זאת העמדה העקרונית של המרכז.

עאידה תומא סלימאן: ואני חייבת להזכיר לכולם שגם בעניין התכנית שקידמתי, התכנית המצומצמת ליועצות הערביות שכללה תקן ליועצות לפי גודל השלטון היא עדיין תקועה.

עאידה תומא סלימאן: אני הייתי רוצה התייחסות מה תוקע את התכנית הזו כי אני הבנתי שמשרד הפנים בישיבה שקיימנו בעצם הסיר, אתה נתת הוראה להסיר את כל המכשולים בנושא הזה וזה עדיין לא מתבצע.

<מרדכי כהן: זו אותה תשובה.

<מרדכי כהן: אנחנו הסרנו את המחסור כי אמרנו שאם מה שנדרש זה שהדרג המקצועי במשרד יגדיר את זה כתקן, קרי מוני מעתוק, זאת ההנחיה המקצועית שהוא קיבל.

<מרדכי כהן: אלא מה, באות הרשויות המקומיות, ביניהן גם הרשויות הערביות, אני לא רוצה - - -

עאידה תומא סלימאן: זה בעיקר, כי התכנית שלי היא לרשויות הערביות.

<מרדכי כהן: גם ברשויות ערביות מאמצים את אותה תפיסה, בתנאי שזה יבוא עם שיפוי קבוע, לא חד פעמי, תקציב לכמה שנים - - -

עאידה תומא סלימאן: אנחנו נתנו לשנתיים שיפוי.

עאידה תומא סלימאן: הצלחתי להשיג תקציב ממשרד האוצר שכולל שיפוי על התפקיד הזה שיסוג לאחר שנתיים או שלוש, אני לא זוכרת בדיוק והם עדיין תוקעים את זה.

עאידה תומא סלימאן: ועל זה אי אפשר לעבור בשקט.

עאידה תומא סלימאן: כלומר, קיים תקציב והיה אפשר לשפות את היועצות והיה אפשר לעבוד כדי לקדם והשגתי את התקציב הזה והם עדיין תוקעים את התכנית.

<מרים זלקינד: יש חוק במדינת ישראל והחוק אומר שצריך למנות יועצות.

<מזל שאול: זה לתקן מלא היה?

עאידה תומא סלימאן: זה תקן שקשור במספר התושבים.

<פיני קבלו: נכון גברתי היושבת ראש, אנחנו פעלנו בנושא הזה של מינוי, היה לנו קשיים, אנחנו הפצנו את החוזר יחד עם מכתב מצורף של - - -

עאידה תומא סלימאן: לאחר הפנייה של הוועדה כדאי להגיד.

<פיני קבלו: גם טלפונית אנחנו הגענו קרוב ל-190 ממונות.

<פיני קבלו: יש מקומות אחרים שאנחנו אישית מדברים איתם טלפונית.

<פיני קבלו: אנחנו לא מצליחים לממש את זה.

<פיני קבלו: אני חושב שהכדור נמצא אצל משרד הפנים.

עאידה תומא סלימאן: אני חושבת שהכדור נמצא אצל השר בעניין הזה.

<פיני קבלו: והדבר האחרון הנושא של תקציב מגדרי.

<פיני קבלו: נעשית עבודה במרכז השלטון המקומי, הכנה לקראת הנושא הזה של תקציב מגדרי.

<פיני קבלו: אני חושב שגם הייתה אמורה להיות פגישה ביום חמישי האחרון עם גברתי יושבת ראש הוועדה יחד עם מנכ"ל משרד הזה וזה נדחה - - -

עאידה תומא סלימאן: מה?

<פיני קבלו: הייתה אמורה להיות פגישה ביום חמישי האחרון בנושא הזה של תקציב מגדרי ונדחתה משום מה.

<פיני קבלו: בכל אופן נעשתה - - -

עאידה תומא סלימאן: לא, לא הייתה.

<פיני קבלו: הייתה אמורה להיות.

<פיני קבלו: נעשית עבודה - - -

עאידה תומא סלימאן: אם הישיבה איתי הייתי צריכה לדעת לא?

עאידה תומא סלימאן: איתי לא קבעו שום פגישה.

<פיני קבלו: אני תיכף אבדוק.

עאידה תומא סלימאן: תודה.

<פיני קבלו: אני רק רוצה לומר שבעניין הזה נעשית עבודה.

<פיני קבלו: אני גם מבקש שאנחנו נקח את המלצות הוועדה ונטמיע אותן אצל הממונות בשלטון המקומי אולי נכנס כנס יחד עם ליזי ובזה באמת נוכל לממש הלכה למעשה לקראת את הבחירות את ההמלצות שהוועדה ישבה ושקדה בעבורן.

עאידה תומא סלימאן: תודה.

עאידה תומא סלימאן: אני מנסה לסכם.

עאידה תומא סלימאן: השופטת בדימוס סביונה רוטלוי, נשים עושות שלום, בבקשה.

<סביונה רוטלוי: קודם כל אנחנו מברכות על הדיון החשוב והמעמיק הזה.

<סביונה רוטלוי: לא לעתים קרובות יושב מנכ"ל בכל הדיון ואני חושבת שיש לברך על כך.

<סביונה רוטלוי: נשים עושות שלום - - - היום כ-30 אלף נשים בכל הארץ.

<סביונה רוטלוי: אנחנו מבינות שהדרך לשיתוף נשים בהחלטות מדיניות ובטחוניות עובר מלמטה למעלה.

<סביונה רוטלוי: ולכן יש חשיבות מאוד גדולה באמת לדיון הזה וליישום ההמלצות שעולות מתוך הדיון מאחר ש-30 אלף הנשים שהצטרפו בשלוש שנים האחרונות לנשים עושות שלום רובן לא באות מהמישור הפוליטי.

<סביונה רוטלוי: דווקא מתוך הרשויות המקומיות המעורבות שלהן וההשתתפות שלהן באמת יכולה לקדם אחר כך נשים במסד היותר גבוה.

<סביונה רוטלוי: אנחנו נשמח להשתתף בדיונים נוספים של הוועדה הזאת בנושא הזה.

<סביונה רוטלוי: תודה.

עאידה תומא סלימאן: תודה רבה.

לאה פדידה: את יודעת כמה שלום אנחנו עושות בתוך הערים?

עאידה תומא סלימאן: מרגישים את זה.

עאידה תומא סלימאן: גברת עינב בר כהן, חברת מועצת העיר ירושלים.

<עינב בר כהן: שלום לכולם, קודם כל באמת משמח אותי לראות את הדיון הזה.

<עינב בר כהן: אני יכולה להגיד שאני התחלתי את התפקיד הייתי חברת מועצה רביעית במועצה מתוך 31 יחד עם רחל עזריה שהיום היא חברת כנסת, מרץ ואנחנו עשייה הנוספת.

<עינב בר כהן: אני חושבת שהכל באיזשהו מקום, אחר כך עם התפטרויות של חברי מועצה נוספים נכנסו עוד נשים למועצה.

<עינב בר כהן: היום אנחנו שש נשים מתוך 31.

<עינב בר כהן: ובארבע שנים האחרונות הסתובבתי הרבה עם אפשר להגיד אקטיביסטיות חברתיות, יש המון בירושלים.

<עינב בר כהן: הן נמצאות תמיד בוועדים, הן נמצאות תמיד שם במקומות הכי אקטיביסטים שיש.

<עינב בר כהן: אני אומרת את זה כי כל פעם שאני מגיעה לפורום במועצה אני נמצאת כמעט תמיד לבד וכשאני מגיעה לשטח אני פוגשת כל כך הרבה נשים.

<עינב בר כהן: ואני חושבת שקפיצת המדרגה שהיא סופר קשה לנשים לעשות אותה היא משימה בעיקר שלנו אבל מצד שני כשהגעתי לכאן לחדר וראיתי שאין חברות מועצה וסגניות ראש עיר שיושבות כאן סביב לשולחן זה דיי צבט לי בלב.

<עינב בר כהן: ואמרתי שאיך אפשר לנהל את הדיון הזה שאנחנו לא באמת נוכחות כאן מסביב לשולחן.

<עינב בר כהן: אני במקרה ראיתי את הדיון הזה, דרך אגב, לא שמעתי עליו ואני ככה עוברת כל שבוע בוועדות ומסתכלת אם יש נושאים שהם חשובים ואני אומרת - - -

<קריאה: ואת ירושלמית.

<עינב בר כהן: כן אבל גם אני מגיעה ממקומות אחרים הרבה פעמים לכנסים של כ"ן, יש פה ארגונים שאני מכירה ושותפה לאירועים שהם מבצעים.

<עינב בר כהן: אבל אני אומרת, הדיון הזה צריך להתקיים פעם נוספת כשאנחנו מצליחות להביא יותר נשים מהמועצות - - -

עאידה תומא סלימאן: אני חייבת להגיד שאנחנו הזמנו את מרכז השלטון המקומי, הזמנו חלק מהחברות.

עאידה תומא סלימאן: מרכז השלטון המקומי אמור היה להזמין.

עאידה תומא סלימאן: אני חושבת שהיה כדאי שיהיו נציגים- - -

<עינב בר כהן: אני אומרת שיש כאן הרבה מאוד ארגונים- - -

עאידה תומא סלימאן: כשאנחנו מזמינים ארגון, ארגון בוחר את מי לשלוח לייצג אותו בוועדה.

עאידה תומא סלימאן: אני לא מזמינה באופן אישי אנשים בתוך הארגונים.

עאידה תומא סלימאן: אני יודעת אבל אני חושבת שכאן בגלל שהנושא הזה הוא כל כך חשוב, באמת אני אומרת, והוא מאוד חשוב ולי ברמה האישית אני אומרת שאני נמצאת בסוף, ברוב הוועדות, בוועדת תכנון ובנייה, בוועדת כספים, בדירקטוריונים, ברוב המקומות אני בסוף נמצאת כמעט האישה היחידה בעיריית ירושלים וזו עיר מעורבת ויש לה את הקשיים שלה ואני לא אכנס לזה.

עאידה תומא סלימאן: אבל אני חושבת שכן חשוב מאוד שאולי נצליח לקיים איזשהו דיון משותף כדי לחשוב איך בסוף מצליחים לעשות את הקפיצה.

עאידה תומא סלימאן: כי הנשים האקטיביסטיות הן נמצאות בכל עיר ועיר, הן פשוט מתקשות עם הקפיצה הזאת.

עאידה תומא סלימאן: אני רק רוצה להגיד דבר אחד על מעמדם של חברי המועצה.

עאידה תומא סלימאן: דיברו פה על שכר אבל אני רוצה להגיד שיש גם הרבה מאוד חסמים שהם לא השכר.

עאידה תומא סלימאן: אם יש דברים שהם נתקעים במקום הזה שזה נושא סופר חשוב צריך לדבר עליו אבל צריך לדבר לפני זה על הדברים האחרים.

עאידה תומא סלימאן: על המעמד בסוף של חבר מועצה והכלים שיש לו כדי לשרת את הציבור ואת היכולת להבחר ולעשות את העבודה שלך.

עאידה תומא סלימאן: וכאן ראשי הערים בהרבה מאוד מקומות לא נותנים את הסמכות הזאת לחברי מועצה מתוך בחירה ומתוך תפיסה.

עאידה תומא סלימאן: אני יכולה להגיד שעכשיו אנחנו, התעוררות, בעתירה מול ראש העירייה על כך שהוא נתן לנו סנקציה שלא לדבר עם פקידות העירייה.

עאידה תומא סלימאן: זה מצב שבסופו של דבר הוא מסוכן לדמוקרטיה לא פחות.

עאידה תומא סלימאן: ועל זה צריך לדבר.

עאידה תומא סלימאן: תודה רבה.

עאידה תומא סלימאן: מר מרדכי, בבקשה.

<מרדכי כהן: כמה משפטים.

<מרדכי כהן: אני גם שמח שאני פה, אני שמח שהדיון הזה היה מקיף ואני מודה ליושבת ראש הוועדה שהיא לא מרפה והיא דורשת מאיתנו תשובות ולוחות זמנים צפופים וזה עוזר לנו להיות יותר יעילים.

<מרדכי כהן: אני אומר שוב, הדוח הזה הוא דוח מקיף, הוא נתן גם משקל גדול לנושא של נבחרות ציבור שזה לא יהיה עיקר ההמלצות שלנו.

<מרדכי כהן: אנחנו נמליץ לשר הפנים להתמקד בגזרה שיש לנו עליה השפעה ישירה, קרי הרשות המקומית, התאגידים העירוניים גם בהיבטים של ייצוג הולם ואותה תכנית שתראה שיפור וגם בכלים הרכים שיש לנו, הדרכה, ליווי באמצעות ה- - - אם לא נדרש תיקון חקיקה כך יטב.

<מרדכי כהן: אם נחשוב שזה יכול לחדד ולהועיל אז גם זה נמליץ.

<מרדכי כהן: ואני חושב שבסופו של דבר אנחנו נמדד בנתונים ואני מקווה שכל מי ששותף למהלך הזה יסייע לנו, לא בהקשר של נבחרים כי פה באמת זה יהיה לומר דבר שאי אפשר יהיה אחר כך לעמוד בו.

<מרדכי כהן: לא הקרן ולא ההמלצות האלה.

<מרדכי כהן: אלה נושאים שממש בזירה הפוליטית שצריך להרחיק את הרגולטור ואת פקידי הסיפור מלעסוק בזה.

<מרדכי כהן: קמפיין ודברים מהסוג הזה עושה החברה האזרחית, לא הרגולטור שמפקח על הרשויות המקומיות.

לאה פדידה: רגע סליחה, נגיד מניעת תאונות בדרכים, נותנים קמפיין נכון?

עאידה תומא סלימאן: הרשות עושה.

לאה פדידה: יפה.

לאה פדידה: אז אולי אתם צריכים לתת לנו תקציב על מנת שאנחנו הארגונים האזרחיים יוכלו לצאת בקמפיין.

עאידה תומא סלימאן: אוקיי, אני בדיוק רציתי להתייח לקמפיין גם כן בסיכום שלי.

עאידה תומא סלימאן: אבל קודם כל אני באמת מברכת על עבודת הוועדה והמלצותיה.

עאידה תומא סלימאן: אני ישבתי עם הנציגות גם בשלבים מסויימים, אני יודעת שעשיתם עבודה, נכון זאת התחלה.

עאידה תומא סלימאן: עצם העובדה ששמתם את הנושא על השולחן ופעם אחת קיבלתם החלטה מדינית, ואני אומרת את זה, לקדם את הנשים בשלטון המקומי, כן לקדם את הנשים בשלטון המקומי כי לא דרוש שום קידום בינתיים לגברים בשלטון המקומי, צריך לרסן אותם שם קצת וזה אני אומרת.

עאידה תומא סלימאן: אני חושבת שעניין פתיחת או הקמת מסד הנתונים תעזור מאוד לקדם את הנושא.

עאידה תומא סלימאן: אם לא יודעים את המצב על הפרטים שלו אי אפשר לדעת איך לטפל בו.

עאידה תומא סלימאן: אני מציעה גם שתתייחסו לעניין של סגניות וסגניות בשכר, זה גם כן מאוד חשוב.

עאידה תומא סלימאן: אני אמרתי, אפשר למשוך את זה מהנתונים של המשרד, רק לא התייחסו לזה בעבודה הוועדה אבל זה מאוד קל לעשות את זה.

עאידה תומא סלימאן: אני מאוד מקווה שמסד הנתונים ייעשה בקצב.

עאידה תומא סלימאן: אני מבינה שצריך להוציא את זה למכרז ולעשות התקשרות וכו' אבל אני מאוד מקווה לשים את זה בסדר עדיפות.

עאידה תומא סלימאן: אני חושבת שההמלצות האלה ומקווה מאוד שהשר יחתום אותן כמה שיותר מהר, להוציא אותן ולהפוך אותן לתכנית פעולה.

עאידה תומא סלימאן: כי ידוע המלצות אנחנו נותנים במכלול אבל אחר כך צריך לעשות סדר עדיפויות וצריך לבנות תכניות יישום.

עאידה תומא סלימאן: אני מאוד מקווה שזה לא יקרה כמו שקרה עם הרבה תכניות לאומיות אחרות שנסחבו יותר מדיי זמן אלא שזה יקרה לפחות בשלושת החודשים הבאים שהשר יחתום ובששת החודשים תהיה לנו כבר תכנית פעולה.

עאידה תומא סלימאן: את האמת אני גם מברכת על ההחלטה שנתקבלה בנושא ניתוח תקצוב מגדרי, זה נושא שדנו בו, שפניתי למשרד הפנים, אני מאוד מודה על ההענות, אני חושבת שזאת החלטה מאוד רצינית.

עאידה תומא סלימאן: בזמנו גם מרכז השלטון המקומי והיו"ר שלו מר ביבס נענה לבקשתי והם מוכנים לשתף פעולה.

עאידה תומא סלימאן: אני חושבת שהגיע הזמן להוציא לפועל את יום העיון שתוכנן גם עם המשרד לשוויון חברתי ולהתחיל את זה.

עאידה תומא סלימאן: אפשר לעשות את זה ולהוציא את זה לפועל.

עאידה תומא סלימאן: אני פונה למשרד הפנים ומבקשת - יש למדינה חוקים שאפשר דרך האכיפה שלהם, כבר, לא צריך לחכות להמלצות ולא צריך.

עאידה תומא סלימאן: נעשתה עבודת חקיקה, לפחות עכשיו הזכרנו שני חוקים שלא נעשית בהם אכיפה מספקת וזה באחריות של משרד הפנים.

עאידה תומא סלימאן: גם החוק בעניין היועצות וגם החוק בעניין מינוי חברות וועדות ציבוריות ברשויות המקומיות, אני פונה ומבקשת באמת לבנות איזשהו מבנה ברור של בקרה ואכיפת החוקים כך שלא ניפול כל פעם במבחן הזה של חוקים שלא מיושמים בעניין.

עאידה תומא סלימאן: הצעת החוק לתגמול לחברי וחברות רשויות מקומיות אני חושבת שהוועדה גם מסתכלת עליה בעין חיובית ואני אפנה לחברי הוועדה גם בלעזור לנסות לקדם.

עאידה תומא סלימאן: אני מאוד מתפלאה מהמרכז לשלטון המקומי, הציפייה שלי הייתה שהם יהיו הראשונים שיגנו על הצעת חוק זו וידחפו אותה.

עאידה תומא סלימאן: אני מאוד מתפלאה על העמדה כמו שאני מתפלאה על העמדה ואני אשלח ליושב ראש את עמדתי בנושא.

עאידה תומא סלימאן: בנושא של תקנים ליועצות המקומיות אני רוצה רק להגיד דבר אחד - זה לא מתקבל על הדעת שתכנית שעבדתי מאוד קשה כשנכנסתי לכנסת וקיבלתי עליה תקציב של 25 מיליון ₪ ל-5 שנים, כלומר 5 מיליון כל שנה.

עאידה תומא סלימאן: האוצר הסכים, הצלחנו להכריז עליה ב-8 במרץ לפני שנה וחצי ועדיין לא מצליחה להזיז את זה.

עאידה תומא סלימאן: קיבלנו החלטה, נענה מר מרדכי כהן לבקשתי והסיר את מכלול החסמים בנושא הזה.

עאידה תומא סלימאן: היה יכול להיות שהתכנית הזו תהיה הפיילוט לתקנים.

עאידה תומא סלימאן: הכסף כבר נמצא שם.

עאידה תומא סלימאן: תוך חמש שנים לא יכולים לנהל איזשהו מאבק פנימי שכבר יש לנו תקן ויש לו תקציב , בוא משרד הפנים תשקיע בזה עוד יותר, בוא האוצר תמשוך את התכנית.

עאידה תומא סלימאן: אני מאוד מתפלאה שתוקעים תכנית כל כך - - - לא רק מתפלאה אני בעצם מתרגזת ואני חושבת שהגיע הזמן לא לנסות בדרכי נועם לדחוף את התכנית הזו.

עאידה תומא סלימאן: הגיע הזמן לשאול את השאלות הקשות איך יכול להיות שתכנית כזו מעכבים אותה סתם.

עאידה תומא סלימאן: זה זכותן של הנשים ששלחו נציגה ועבדה מאוד קשה כדי להשיג את הכסף הזה.

עאידה תומא סלימאן: וכדי שיושקע בכפרים או בערים הערביות ולקבל את ה- - - תתארו לעצמכם שנה וחצי היה אפשר לעבוד כבר וליישם את התכנית ולהגיע בעוד שנה לבחירות לרשויות המקומיות עם אולי תוצאות ואווירה קצת שונה בתוך המקומות.

עאידה תומא סלימאן: עוד דבר שאני מאוד מודאגת ממנו ואני אמשיך לעקוב והוא כן קשור זה כל הנושא של הדרת נשים.

עאידה תומא סלימאן: השינויים שקרו בתקופה האחרונה בכל הנושא של הדרת נשים והלחץ שמופעל כדי לא להפיק את הדוח השנתי לא רק יגרמו מבחינה עקרונית לנזק אלא גם כן בנושא הספציפי של קידום נשים בשלטון המקומי הם יגרמו נזק לנושא הזה ויעכבו את התוצאות שיכולות להניב מהדוח ומיישומו.

עאידה תומא סלימאן: כפי שאמרתי יש ישיבה עם שרת המשפטים ועם היועץ המשפטי לממשלה שיזמתי לאחר הפרסומים ואני אפנה גם לשר הפנים.

עאידה תומא סלימאן: הדיון בינתיים ושל כמה חברות כנסת שהזמנתי ועם השרה, היועץ המשפטי והצוות שלו ואני חושבת שבגלל שהועברה הסמכות לעניין הזה לאכיפה למשרד לשוויון חברתי אנחנו נרצה שהשרה תהיה ונראה אם שר הפנים יהיה מעוניין להשתתף.

<מרדכי כהן: איזה כיף שאני לא חייב לענות על השאלה.

עאידה תומא סלימאן: את האמת אני פוטרת אותך מלענות כי הייתי רוצה לשמוע את עמדת השר בנושא דווקא.

עאידה תומא סלימאן: אני מאוד מברכת את הצוות שעבד, גם גברת ליזי על היו"ריות שלה על הוועדה, יישר כוח ולישי על העבודה הקשה שאני יודעת שהשקעת ואני מאוד מקווה שתעמדו בלוח הזמנים.